Mario Dragi: ECB spremna da poveća program kupovine obveznica | Ekonomist\nDecembarski potezi Evropske centralne banke unaprijedili su stanje u ekonomiji zemalja eurozone, ocijenio je njen predsjednik Mario Dragi nakon jučerašnjih odluka Upravnog savjeta te institucije da zadrži program kvantitiativnog popuštanja.\nPrema Dragijevim riječima, u slučaju da se ispostavi da su znaci oporavka ipak samo privremeni, ECB je spremna da uvede nove mjere koje bi služile kao dodatna podrška evropskim ekonomijama.\nDragijeve riječi bile su otvorena poruka učesnicima na tržištu kapitala da će već izuzetno niske kamatne stope ostati na postojećem nivou duže vrijeme, kao i da je ECB spremna da poveća i produži program otkupa obveznica u slučaju da budu uočeni pokazatelji da se stanje ponovo pogoršava,\n„Potreban je veoma značajan stepen prilagođavanja monetarne politike. Ukoliko izgledi budu povoljni bićemo spremni da povećamu naše programe kupovine hartija od vrijednosti u pogledu njihovog iznosa ili vremena trajanja“, poručio je Dragi na konferenciji za novinare nakon sjednice Upravnog savjeta ECB.\nOvo tijelo centralne evropske finansijske institucije juče je donijelo odluku o zadržavanju ključnih kamatnih stopa, kao i programa kvantitativnog popuštanja zasnovanog na otkupu obveznica.\nPrvi čovjek ECB upozorio je da bi izostale strukturne reforme mogle da zakoče ekonomski rast u eurozoni, zbog čega bi ih trebalo intenzivirati.\nU ECB je u decembru odlučeno da se trajanje programa otkupa obveznica produži do kraja 2017. kada je najavljeno da će se od aprila mjesečni iznos kupovine, koji sada iznosi 80 milijardi eura, umanjiti za četvrtinu.\nOznake ECB ekonomija eurozone Evropska centralna banka kvantitativno popuštanje Mario Dragi program kvantitativnog popuštanja program otkupa obveznica


Utorak, 26.januar 2021.\nBerza antikviteta, stare i lepe stvari na jednom mestu, pronađite predmet ili prodajte, Veliko iskustvo - mogućnost procena, saveta i restauracija. Konkurs za posao\nAntikviteti - zanimljivosti\nAntikviteti, berza antikviteta, Novi Sad, kupovina, antikvarni, antikvarnica, antikvitete, kupujem, prodaja, prodajem, predmet, predmeta, predmeti, ponuda, procena, oglas, oglašavanje, stare, stari, slika, slike, stilski, umetnička, umetničke, umetnički, umetničkih, nameštaj, nameštaja, berzom, starine, staro, vredni, zbirke, aukcija, aukciska, klasičan, klasična, klasični, kolekcije, kolekcionari, kolekcionarski, kupoprodaja, redak, retke, Srbija, Srbiji, Srpski, Srpske, Srpsko tržište.\nNalepnica umesto para\nNekada su se poštanske usluge plaćale gotovim novcem, a plaćao ih je primalac pošiljke. Tek je Englez Roland Hil došao na ideju da se štampaju male potvrde koje bi se lepile na poštanske pošiljke i tako smo dobili prvu marku 6. maja 1840. godine štampanu u Velikoj Britaniji – poznatu „crnu peni”.\nU prvo vreme marke koje su izlazile u arcima morale su makazama da se seku iz arka na pošti, što je bilo nespretno i sporo, sve dok 1847. godine jedan Englez nije izumeo mašinu za perforiranje (rupičanje) maraka. Sada su marke iz arka mogle da se ručno odvoje, a tako odvajane marke dobile su zupce na svojim rubovima.\nPrvi sakupljači maraka pojavili su se se oko 1850. godine, a s njima se javljaju i prvi trgovci markama kao i prvi falsifikatori i varalice.\nPrvi klubovi ili društva sakupljača maraka nastali su oko 1856. godine, u Americi, ali tadašnje sakupljanje maraka ni u čemu nije nalikovalo današnjem, kad milioni sakupljača širom sveta posvećuju dobar deo svog novca i slobodnog vremena sakupljanju „šarenih papirića”.\nOd tih početaka pa do danas mnogo se napredovalo u filateliji, više od 100.000 knjiga, na hiljade klubova i udruženja koji okupljaju celu armiju od preko milion ljudi sakupljača maraka širom sveta, znanja koja se predaju na katedrama, ukratko svojevrsnunauku koja izučava kulturu i istoriju nekog naroda ili države.\nCopyright © 2021 Berza Antikviteta, Novi Sad, Srbija - webmaster


U osnovi, radna mesta i kancelarije podrazumevaju poslovne zgrade čiji prostor zaposleni koriste da bi obavili posao i tako zaradili plate. Međutim, ako pogledamo ulogu kancelarija iz holističkog ugla, onda su one mnogo više od pukog fizičkog prostora. Radna mesta su prostor u kome ljudi treba da se osećaju prijatno i bezbedno da bi mogli na najbolji način da obavljaju svoj posao, a većina ljudi u obzir uzima i aspekt društvene uključenosti i osećaj pripadnosti koji imamo kada uđemo u „našu” kancelariju.\nMeđutim, pošto pandemija ne jenjava, kancelarije su morale da se prilagode. Mnogi poslodavci su pokušali da ne zatvaraju firme i da, koliko je moguće, nastave da rade ne bi li održali kontinuitet, ali u većini slučajeva radilo se o pružanju podrške mentalnom zdravlju zaposlenih, omogućavanju međuljudskih kontakata, pa makar i u manjoj meri i na fizičkoj distanci. Da bi uspeli u tome, sektori za ljudske resurse, timovi za održavanje i šefovi odeljenja širom sveta morali su da se upoznaju sa propisima o merama fizičkog distanciranja koje su njihove vlade usvojile i da ih implementiraju u svoje kompanije.\nTo nije bio lak zadatak.\nMere fizičkog distanciranja ozbiljno su poremetile dosadašnji način rada u kancelarijama. Jednostavne aktivnosti koje smo nekada uzimali zdravo za gotovo, poput kuvanja kafe ili uzimanja odštampanih dokumenata iz štampača, sada su se zakomplikovale tako da osoblje zaduženo za bezbednost na radu i korišćenje opreme mora da osmisli nova pravila.\nIste ove brige iznose i zaposleni. Nedavna studija kompanije Epson, u kojoj je ispitivana uloga tehnologije, pokazala je da tri petine radnika očekuje da se korišćenje zajedničkih uređaja prilagodi posledicama pandemije COVID-19 , što ukazuje na to da ova očekivanja možda nisu kratkoročna i da će ono što je u početku izgledalo kao privremeno prilagođavanje možda postati trajno.\nTehnologija beskontaktnog štampanja\nSrećom, tehnologija se razvijala ukorak sa ovim brzim promenama društvenih očekivanja. Usred ove nove potrebe za držanjem fizičke distance, tehnologija je izbila u prvi plan jer može da olakša život u novoj normalnosti.\nJedno od ovih tehnoloških dostignuća jeste beskontaktna štampa. Od samih početaka moderne kancelarije, štampači su kamen-temeljac svakog radnog mesta. U mnogo slučajeva, mesta na kojima su postavljeni štampači su vremenom postala mesta neformalnog druženja, poput prostora oko aparata za vodu, gde ljudi diskutuju i razmenjuju ideje sa kolegama.\nMeđutim, sada kada na radnim mestima važe nova pravila, okupljanje kod zajedničkog štampača i dodirivanje istih površina i dugmadi da bi se nešto odštampalo više ne izgleda kao dobra ideja.\nModul za beskontaktnu štampu u sklopu softvera Epson Print Admin omogućava korisnicima da štampaju bez ikakvog fizičkog dodirivanja štampača. Štampač će proveriti identitet osobe koja je zadala zadatak, pronaći dokument u bezbednom redu čekanja i onda odštampati dokumenta. Korišćenje kartice za pokretanje štampanja omogućava korisnicima da štampaju svoja dokumenta tek kada dođu do samog štampača, čime se smanjuje broj papira u ležištu, kao i dodirivanje i pregledanje papira koje su drugi odštampali. Poverljive informacije ostaju bezbedne, troškovi su manji, a vaša organizacija posluje u skladu sa propisanim merama.\nKao što je često slučaj sa najboljim tehnologijama, one se mogu prilagoditi novim potrebama. Ovo beskontaktno rešenje je prvobitno razvijeno da bi se pomoglo zaposlenima koji imaju problema sa vidom, ali se sada koristi za rešavanje mnogobrojnih briga i potreba koje je nametnula pandemija. Ali, upravo će nam ova vrsta tehnologije pomoći da i dalje budemo produktivni i da radimo u bezbednom zajedničkom prostoru sa ostalim kolegama. Ako svi budemo poštovali propisane mere i održavali bezbedno rastojanje, moći ćemo da nastavimo sa neformalnim ćaskanjem i razmenom ideja oko (ili barem blizu) štampača.\n Istraživanje ekoloških vrednosti, izveštaj o istraživanju za potrebe kompanija Epson i IRIS.


Inzagi: Fudbal je nekada surov - Sportske novosti\nNaslovna Intervjui Inzagi: Fudbal je nekada surov\nAktuelni šampion Italije, Juventus uspeo je da “izvuče” pobedu na gostovanju protiv Lacija, jer je torinski klub imao zaostatak od jednog pogotka, ali su na kraju golovima Žoao Kansela i Kristijana Ronalda u poslednjim 15 minuta utakmice uspeli da stignu do trijumfa i tako osvoje nova tri boda.\nNakon meča, trener rimske ekipe, Simone Inzagi izjavio je kako je njegov tim odigrao sjajnu utakmicu, ali da nisu uspeli da “prelome” utakmicu u svoju korist drugim golom, što su gosti uspeli da “kazne” i iskoriste.\n“Čestitao sam svakom svom igraču, odigrali su odličnu utakmicu. Nisam video ove sezone da Juventus ima toliko problema u Italiji. Imali smo dosta udaraca, kornera, igrali smo dobro, te nismo zaslužili poraz, ali je fudbal ponekada surov. Nismo uspeli da postignemo drugi pogodak i zbog toga smo kažnjeni. Napravili smo i greške kod primljenih golova, ali sam ponosan na ove momke i ukoliko ovako nastavimo, rezultati će sigurno doći u narednim duelima”, rekao je šef struke “Nebesko-plavih”.\nPrethodni tekstAko se tradicija nastavi, dupliramo ulog\nSledeći tekstMorata ponovo u Madridu


Saopštenje Gradskog odbora SNS-a - Sirmiuminfo\nSaopštenje Gradskog odbora SNS-a\nSremska Mitrovica – Gradski odbor Srpske napredne stranke Sremske Mitrovice danas je izdao saopštenje za javanost u vezi sa događajima u Beogradu i još nekim gradovima Srbije.\nKako se navodi u saopštenju Gradskog odbora SNS-a: „Već dva dana na ulicama Beograda i Srbije dešava se razulareno divljanje. Rulja koja besomučno napada policiju kamenicama, flašama i lopatama, pali automobile i uništava imovinu Republike Srbije, pokazuje time da ne poštuje elementarne ljudske vrednosti i da im ništa nije sveto, ni bezbednost, ni zdravlje ljudi.”\n„Haos koji ostavljaju za sobom je sramotan i ne predstavlja sliku normalne Srbije. Gradski odbor Srpske napredne stranke Sremska Mitrovica najoštrije osuđuje ovakvo divljačko ponašanje i pokušaje narušavanja ugleda Srbije u svetu”, kaže se dalje u saopštenju i dodaje: „Ovim putem pozivamo tihu i pristojnu većinu, ljude koji vole Srbiju da budu smireni i uzdržani i da ne nasedaju na smišljene i unapred isplanirane provokacije. Sigurni smo da će se organi naše države izboriti sa ovakvim ponašanjem i da će sačuvati mir i stabilnost koja nam je svima neophodna i preko potrebna.”


Republika Srpska – SNEWS\nObjavljen interni dokument EU: Prijedlog sankcija Republici srpskoj\nBy SNews 14. Februara 2022. 193 0\nEvropska unija bi trebalo da razmotri sankcije Republici Srpskoj (RS) i da uskrati finansijsku podršku ako kriza u Bosni i Hercegovini nastavi da se pogoršava, navodi se u internom dokumentu EU u koji je uvid imao Reuters.\nU internom dokumentu koji je pripremila Služba za vanjske poslove EU za ministre vanjskih poslova EU navodi se da bi trebalo razmotriti zabranu putovanja i zamrzavanje imovine zvaničnika RS-a ako političari bosanskih Srba nastave nastojati da preuzmu ovlasti od države, piše Reuters.\nU dokumentu EU se također navodi da bi sankcije mogle biti proširene na “druge aktivnosti koje predstavljaju prijetnju državi”, iako bi one trebale ostati kao posljednje sredstvo.\n“EU bi mogla odlučiti da iskoristi svoju finansijsku pomoć kao polugu”, navodi se u dokumentu, uz podatak da je EU uložila i osigurala oko 1,5 milijardi eura BiH.\nReuters navodi da “BiH prolazi kroz svoju najgoru političku krizu od kraja balkanskih ratova 1990-ih, pri čemu su bosanski Srbi izazivali državne institucije u sklopu svojih dugogodišnjih nastojanja da se otcijepe i na kraju pridruže susjednoj Srbiji”\nPodsjeća da su zastupnici u RS-u glasali su 10. februara za formiranje posebnog tijela za izbor sudija i tužilaca, čime su region efektivno povučen iz najviše pravosudne institucije u državi u sklopu separatističke agende.\nNjemačka je već pozvala na sankcije lideru bosanskih Srba Miloradu Dodiku, ali Mađarska tvrdi da bi takve mjere bile kontraproduktivne jer EU nastoji uvesti Bosnu i pet drugih balkanskih zemalja u blok.\nSjedinjene Američke Države su 5. januara uvele nove sankcije Dodiku. Američko Ministarstvo finansija optužilo je Dodika, koji je već pod drugim američkim sankcijama, za korupciju i prijetnju stabilnosti i teritorijalnom integritetu Bosne i Hercegovine.\nIzvor: Faktor, Reuters\nBy SNews 25. Septembra 2021. 460 0


Da li je Beograd otpisao Dodika? - Radio Slobodna Evropa - Peščanik\nRadio Slobodna Evropa19/05/2013\nU najnovijem Mostu Radija Slobodna Evropa razgovaralo se o pozitivnim promenama u politici Srbije prema susedima. Sagovornici su bili Aleksandar Popov, direktor Centra za regionalizam iz Novog Sada, i Vehid Šehić, predsednik Foruma građana Tuzle. Šehić i Popov su koopredsednici Igmanske inicijative, pokreta koji okuplja 140 nevladinih organizacija iz regiona i koji radi na pomirenju i normalizaciji odnosa među državama bivše Jugoslavije.\nSadašnja vlast u Beogradu počela je svoj mandat potezima koji su pogoršali odnose sa susedima. Setimo se samo izjava predsednika Nikolića o tome da je Vukovar srpski grad i da nije bilo genocida u Srebrenici. Međutim, za manje od godinu dana situacija se iz osnova promenila. Od pre mesec-dva slušamo pomirljive izjave lidera Srbije, pozive na dijalog i saradnju. Kako je došlo to tog preokreta?\nČini se da je ključ svega rešenost nove garniture da se što više približi Evropi, pa zbog toga želi da ima regionalnu politiku koja će biti pozdravljena u Evropskoj uniji?\nVerujete li da Nikolić postepeno koriguje svoj odnos prema Bosni i Hercegovini? On je nedavno Srbe u Bosni nazvao Bosancima i rekao da kleči i traži pomilovanje zbog zločina koji je počinjen u Srebrenici. Istina, on nije rekao genocid, ali je uputio izvinjenje.\nVerujete li da će Nikolić uskoro smoći snage da izgovori i tu reč genocid?\nČlan Predsedništva Bosne i Hercegovine, Bakir Izetbegović, koji je do pre izvesnog vremena žestoko kritikovao Nikolića, nakon posete Beogradu i susreta sa Nikolićem rekao je da državni vrh Srbije zaslužuje podršku. Čak je i Željko Komšić, takođe član Predsedništva, koji je prethodno odbio da ide u Beograd na sastanak s Nikolićem, rekao da izjave koje stižu iz Srbije treba pozdraviti i otišao u Ankaru na trilateralni sastanak kome je prisustovao i Nikolić. Očekujete li da bi Nikolić uskoro mogao posetiti Sarajevo?\nNova garnitura u Srbiji ima potpuno drugačiji odnos prema Dodiku nego što je to imala prethodna vlast koju je predvodio Boris Tadić. Nema više grljenja i ljubljenja. Dodik se ne sastaje svaki čas sa zvaničnicima Srbije, a beogradski tabloid Kurir, blizak vlastima, u dva maha je optužio Dodika – povezao ga je sa švercom cigareta i sa nedavno uhapšenim narko-bosom Naserom Keljmendijem, što je Dodik ekspresno demantovao. Sve to govori o nekoj novoj atmosferi koja vlada u Beogradu, kada je reč o lideru Republike Srpske.\nDa li ova promena odnosa prema Dodiku podrazumeva da se Republika Srpska, rekao bih, ni u omaškama neće tretirati kao samostalna država, nego kao deo Bosne i Hercegovine.\nDa li to znači da vi mislite da će ova nova vlast praktično pokopati ideju o Republici Srpskoj kao kompenzaciji za Kosovo?\nZanimljivo je da nova vlast u Srbiji ima, ili se bar meni tako čini, drugačiji odnos prema manjinama od Tadićeve garniture. Ukinula je Ministarstvo za dijasporu i umesto toga otvorila kancelariju. Podpredsednik vlade, Aleksandar Vučić, prilikom nedavne posete Zagrebu nije se susreo sa predstavnicima Srba iz Hrvatske, što su do sada obavezno činili svi državnici Srbije kada su posećivali Hrvatsku. Da li to znači da nova vlast neće gledati na manjine kao na instrument nacionalne politike?\nU zaključku, da li mislite da je u politici Srbije prema susedima došlo do istinskog zaokreta u pravcu pomirenja, ili je to samo trenutno poboljšanje da bi se Srbija predstavila u što boljem svetlu u očekivanju da dobije datum za početak pregovora o ulasku u Evripsku uniju?\nRadio Slobodna Evropa, 19.05.2013.


LALATOVIĆ I LAZOVIĆ SLOŽNI: Najteža utakmica do sada - Domaći fudbal, Fudbal, Top News\nLALATOVIĆ I LAZOVIĆ SLOŽNI: Najteža utakmica do sada\nSite Default 12.09.2014., 12:43\nTrener Crvene zvezde Nenad Lalatović istakao je da na gostovanju u Kruševcu njegovu ekipu očekuje najteži zadatak u dosadašnjem delu prvenstva.\nIako Lalatovićev donedavni tim ima samo jedan osvojen bod u prva četiri kola, trener crveno-belih smatra da to nije pravo merilo.\n– Očekujem najtežu utakmicu od početka prvenstva, tabela nije merilo snage i odnosa, odlično sam upoznat sa kvalitetima igrača i znam koliko mogu, pošto sam donedavno radio sa njima. Na fudbalerima Napretka je takođe veliki pritisak da nas pobede posle slabih rezultata u prva četiri kola – rekao je Lalatović koji je zabrinut zbog činjenice da prethodne dve nedelje nije imao ekipu na okupu.\n– Zbog reprezentativne pauze tek smo dva dana pred utakmicu svi bili na okupu na treningu i naravno da bih više voleo da smo imali više vremena da se pripremimo za ovaj meč. Napredak ima kvalitetne napadače, Trujića i Božovića, ali bez obzira na sve, mi moramo da idemo na tri boda – rekao je Lalatović.\nDarko Lazović takođe očekuje neugodno gostovanje protiv motivisanog protivnika.\n– Slažem se sa našim trenerom da nas očekuje najteža utakmica, pogotovo što je Napredak do sada osvojio samo bod i što mora da se ‘vadi’ protiv nas – rekao je Lazović koji je na pitanje novinara da oceni svoju igru u dosadašnjem delu prvenstva rekao:\n– Očekivao sam transfer u inostranstvo, pa je moguće i to uticalo na moje igre, ali pošto se to nije desilo, fokusirao sam se samo na Zvezdu. Sada se vraćam u formu i trudim se da podignem svoju igru na najviši mogući nivo – zaključio je Darko Lazović.\nUtakmica Napredak – Crvena zvezda na programu je u subotu u 17 sati.\nFK Crvena zvezdaNenad Lalatović\nPrethodna vest PL: Falkao jedva čeka debi u dresu Mančestera\nSledeća vest SP U STRELJAŠTVU: Srpkinje najbolje na svetu!\nPL: Falkao jedva čeka debi u dresu Mančestera\nSP U STRELJAŠTVU: Srpkinje najbolje na svetu!


Srpski univerziteti u svetskom vrhu po rodnoj ravnopravnosti – Odiseja\nAKTUELNO / Ovogodišnja Lejden lista univerziteta prvi put je uključila rodnu ravnopravnost kao metriku, po kojoj su se univerziteti u Beogradu i Novom Sadu našli među prvih deset u svetu\nedavno objavljena tzv. Lejden lista za 2019. godinu, koja meri istraživačke uspehe svetskih univerziteta, prvi put je u svoje metrike uključila i rodnu ravnopravnost univerzitetskih istraživanja. Metodologija holandskog Univerziteta u Lejdenu, po kojem lista nosi ime, bila je relativno jednostavna – merili su broj ženskih imena u potpisnicima univerzitetskih naučnih radova. Vodeći svetski univerziteti su se po ovoj metrici našli na začelju kolone, a u prvih deset mogu se pročitati nazivi dva univerziteta iz Srbije.\nNaime, Univerzitet u Beogradu je na trećem mestu u svetu sa 53,5 odsto naučnica u odnosu na ukupan broj autora naučnih radova, a Univerzitet u Novom Sadu na šestom sa 51,1 odsto.\nPored njih, u prvih deset nalaze se po tri univerziteta iz Poljske i Brazila, a po jedan iz Argentine i Portugalije. Sveukupno, samo 15 od 963 merena svetska univerziteta prešlo je granicu od 50 odsto, dok u svim ostalim univerzitetima većinu autora naučnih radova čine muškarci. Globalno gledano, kako je preneo časopis Nature, u rodnoj ravnopravnosti u univerzitetskoj nauci po tom osnovu prednjači Istočna Evropa, dok se Zapadna nalazi blizu začelja.\nU svetlu već dugogodišnjih rasprava o naučnoj bibliometriji, hiperprodukciji naučnih radova, fantomskim časopisima i istraživačkom autorstvu kada su u pitanju veliki naučni projekti, ovakve brojke uvek treba uzeti sa dozom rezerve. Međutim, Lejden lista dobrim delom potvrđuje druga, već postojeća istraživanja učešća žena u naučnoistraživačkom radu.\nPrimera radi, Eurostat je za 2017. godinu (statistički izveštaji ovih veličina uvek kasne) objavio isključivo ukupne brojke istraživača, nerazvrstane po polu. Mnoge evropske zemlje nisu dostavile podatke u vezi sa polom, a one koje jesu, kao što su Češka i Danska, nisu pokazale brojke za pohvalu: Danska ima 35,5 odsto naučnica, a Češka samo 23,1 odsto. Nedostatak novih podataka za tradicionalno loše kotirane države kao što su Nemačka, Austrija, Holandija, Švajcarska, Finska i Mađarska ne uliva poverenje da je tamošnje stanje značajno bolje.\nPo podacima Republičkog zavoda za statistiku, u Srbiji je broj naučnica, što na institutima što na fakultetima, negde oko 50 odsto, a kad je reč o učešću žena prednjače instituti. Po poslednjim dostupnim podacima iz EU, bolje od Srbije kotiraju se jedino Letonija i Litvanija, a blizu polovine istraživača čine žene i u Bugarskoj, Rumuniji i Hrvatskoj.\nDruštvoNauka u SrbijiPol i rod


Mostar: Vučić razgovarao sa episkopom Grigorijem – Balkanekspresrb.rs\nMostar: Vučić razgovarao sa episkopom Grigorijem\nPremijer se nakon toga sastao i sa predstavnicima Srba koji žive u ovom grad, koji su ga upoznali sa položajem srpske zajednice u Hercegovini. Vlada Srbije će dati podršku u oblasti poljoprivrede, kao i obnovi Saborne crkve, naglasio je premijer Vučić nakon sastanka\nPREDSEDNIK Vlade Srbije Aleksandar Vučić sastao se danas sa episkopom zahumsko-hercegovačkim i primorskim Grigorijem, sa kojim je razgovarao o izgradnji Saborne crkve u Mostaru i pomoći Vlade Srbije za izgradnju crkve.\nPremijer se nakon toga sastao i sa predstavnicima Srba koji žive u ovom grad, koji su ga upoznali sa položajem srpske zajednice u Hercegovini. Vlada Srbije će dati podršku u oblasti poljoprivrede, kao i obnovi Saborne crkve, naglasio je premijer Vučić nakon sastanka.\nVučić je sa predstavnicima srpske zajednice razgovarao i o njihovom ne lakom položaju, kao i želji da ostanu da žive u Mostaru.♦\nTagsAleksandar Vučić episkop Grigorije Mostar\nVučić posetio Međunarodni sajam u Mostaru


Porodična zajednica u novom veku\nUprkos nastojanju romantičarske literature da porodicu predstavi kao idealno i prirodno čovekovo stanje, pojedinac je kroz čitavi novi vek balansirao između kolektivnog i privatnog identiteta. Krajem ovog perioda uočava se sve veća privatnost pojedinca i individualni identitet nasuprot kolektivnom. Značajan uticaj na porodicu, koja je još od srednjeg veka postala i neka vrsta javne institucije, imali su crkva i država. Kod Srba u Osmanskom carstvu pitanje braka bilo je u nadležnosti crkve, dok je u Habzburškoj monarhiji (ali takođe i kasnije u Kneževini Srbiji) pravoslavna crkva na porodicu gledala kao na sam osnov parohijskog verskog života. Osmansko carstvo mešalo se samo u odnos podanika prema državi (ostalo je prepušteno crkvi), dok su u Habzburškoj monarhiji različit položaj imale seoske i privilegovane gradske ili plemićke porodice (naročito u slobodnim kraljevskim gradovima). Iako je porodica u osnovi ekonomska i pravna institucija ona vremenom prerasta u zajednicu sa emocionalnim vezama. Uz sve reforme crkve i države, porodica i dalje zadržava svoj patrijarhalni poredak u kome je položaj muškarca privilegovan. Novonastala Kneževina Srbija počinje pravno da reguliše bračnu problematiku i njeni organi donose niz zakonskih propisa (od pravila uslaska u brak do bračnih zloupotreba i otmica). Država je pokušavala da porodicu podrvrgne svom nadzoru uprkos otporu društva koje nije htelo da se odrekne tradicionalnih bračnih običaja.\nU svim sredinama gde su živeli Srbi postojale su porodice i porodične zadruge. Osmanska država se nije mešala u porodične odnose, dok su habzburške vlasti podsticale opstajanje zadruga jer su one omogućavale bolje organizovanje ishrane stanovništva i obavljanje vojne službe. Na čelu zadruge nalazio se starešina, obično neko od starijih ukućana, koji je raspolagao njenim prihodima. U slučaju nezadovoljstva ostalih članova, ili tužbe nadležnog oficira, starešina je mogao biti smenjen ali bi se odmah iz redova porodice birao novi bez mešanja vlasti. Na isti način birala se i domaćica gazdinstva (ponekad se svake nedelje menjala). Najpre krajem XVIII veka u Habzburškoj monarhiji, a potom poslednjih decenija XIX veka u Srbiji, porodična zadruga zapada u krizu ekonomske prirode jer se povećavalo privatno vlasništvo pojedinih članova zadruge. Državne vlasti su neuspešno pokušale da spreče ovaj proces. Nasuprot seoskoj, gradsku porodicu sačinjavao je bračni par sa decom. Vremenom dolazi do integrisanja porodice i do razvoja emocionalnih odnosa između njenih članova. Sem malobrojnih plemićkih porodica u Habzburškoj monarhiji (Tekelija, Brankovića, Stratimirovića, Jankovića) nije postojala svest o porodičnom kontinuitetu. Razlog su ugarski zakoni koji su svojoj deci davali jednaka prava nasledstva, tako da se porodično bogatstvo i zaostavština gubila već u narednoj generaciji (imovinu su prvo mogli da naslede samo sinovi a potom i ćerke). Smrću muškog supružnika, stuba porodičnog identiteta i nosioca ekonomskog temelja, porodična zajednica prestajala je da postoji. Krajem XVIII veka moralnim i emocionalnim vrednostima porodice bave se tadašnji prosvećeni intelektualci, a o njoj sve češće počinje da govori i građanska poezija.\nBrak je bio središnji događaj koji je živote ljudi delio na dva dela: kratki period samostalnosti pre ženidbe/udadbe i vreme nakon toga koje je uglavnom posvećeno sređivanju porodičnih odnosa i podizanju dece. U Osmanskom carstvu, Mletačkoj republici, Habzburškoj monarhiji i Kneževini Srbiji, institucija sklapanja i razvoda braka bila je potpuno u nadležnosti crkve i to nikada nije dovođeno u pitanje. Kod Srba su o braku prevashodno odlučivale porodice supružnika, da bi vremenom za sklapanje veridbe i braka postao neophodan pristanak samih supružnika. Iako su žene u porodičnoj zajednici dobijale sve važniji ulogu, u njoj je i dalje neprikosnoveni autoritet bio suprug. Prvobitno nisu postojala ograničenje u godinama za stupanje u brak, da bi kasnije crkva zabranila sklapanje brakova maloletnim licima. Presudnu ulogu u odabiru neveste imali su roditelji koji su se prvo vodili društvenim statusom i bogatstvom porodice sa kojom nameravaju da se orode, potom uzrastom i izgledom mlade a tek su na kraju pitali sina za mišljenje. U gradskim sredinama najstariji sin nakon ženidbe ostaje u porodičnom domu, dok su se mlađi osamostaljivali uz materijalnu podršku roditelja.\nU slučaju smrti žene, od muškarca se očekivalo da se ponovo oženi (izuzev ako je u pitanju sveštenik). U obrnutoj situaciji žene iz siromašnijih porodica bile su u materijalnim neprilikama pa su žurile da ponovo stupe u brak, dok su one iz bogatijih izbirljivije tražile novog supruga. Zbog tumačenja crkve da je samo prvi brak legitiman, drugo venčanje je bilo čisto formalan čin i obeležavano je sasvim skromno. Crkva nije tolerisala četvrti brak pa su se supružnici u tom slučaju venčavali u tajnosti ili su prelazili u katoličku ili muslimansku veru. Postojali su slučajevi razvoda braka prilikom kojih se crkvi podnosio zahtev. Razvodom se smatralo i kada neko posle ozvaničene veridbe odustane od svadbe. Postojalo je više razloga za pokretanje razvoda braka: razne smetnje i zanemarivanja, napuštanje ognjišta jednog od supružnika, uplitanje ženine rodbiine u brak, njeno odvođenje, zbog sklapanja novog braka, blud, fizičkog zlostavljanja, pokušaja ubistva itd. Nakon razvoda najčešće je jedan od supružnika napušta porodični dom, ali su postojali i slučajevi kada su ostajali da žive u istoj kući. Crkva je strogo kontrolisala bigamiju a takve prestupe kažnjavala je i civilna vlast.\nPrema patrijarhalnim običajima starešina porodice određivao je nepisana pravila po kojima se živi. On je u svemu imao prvu i poslednju reč, vodio je porodične poslove i raspolagao novcem. Njegova čast i ugled odnosili su se i na javni i na privatni život porodice, pa se čuvala i branila po svaku cenu. Ona je imala i svoju ekonomsku težinu jer se veliki broj poslova zaključivao usmeno ili na osnovu privatnih ugovora. Njen gubitak značio je veliku sramotu koja je sa sobom nosila i teške posledice, pa se njenom ponovnom uspostavljanju težilo po svaku cenu.


Vučić: Zabrinut sam zbog pretnji koje dolaze iz Prištine - Blitz RS - Vesti\nAleksandar Vučić je, u izjavi novinarima, kazao da je izaslaniku EU za dijalog Beograda i Prištine Miroslavu Lajčaku, sa kojim se sastao juče, preneo da je zabrinut zbog pretnji, nepoštovanja Briselskog sporazuma, odnosno nepostojanja želje da se ispuni ono što je dogovoreno, ali i zbog zauzimanja elektroprivrednih postrojenja, te nasilnog ponašanja u vezi s tablicama.\n„Moja molba Prištini i EU je da povedu računa o onima koji svakog dana govore o svojoj ugroženosti, a jedino što im je cilj napad na Srbe, dodatni pritisak na Srbe i dalje akcije pre svega na severu Kosova. Molimo ih da to ne čine. To je važno za stabilnost regiona, za sve naše ljude, kako Srbe, tako i Albance da sačuvamo mir“, istakao je Vučić.\nPredsednik Srbije izjavio je i da je sa američkim senatorima, sa kojima se sastao pre neki dan, imao ne lake razgovore, te da je ponovio stav naše zemlje o ukrajinskoj krizi, dogovoren u zaključcima Saveta za nacionalnu bezbednost.\n„Čini mi se da smo kroz razgovor sa senatorima pokrenuli važne teme iz bilateralnih odnosa. Imali smo dobar razgovor koji produbljuje našu saradnju“, rekao je Vučić novinarima, nakon što je uručio Orden predsedniku Evrodžasta Ladislavu Harmanu.\n„Ja sam ponovio stavove Srbije koji su zauzeti u zaključcima Saveta za nacionalnu bezbednost, koje je Vlada usvojila“, rekao je Vučić. On je izrazio uverenje da će Srbija nastaviti saradnju i dalje unapređenje odnosa sa SAD.\nSvetski sukob dugo će trajati, posledice po ceo svet\nPredsednike je upozorio da, u trenutnoj situaciji, kada jedna strana želi da porazi drugu, sukob koji je svetski može da traje veoma dugo, a to znači da će cela Evropa i ceo svet osetiti posledice, kroz inflaciju jer raste cena gasa, nafte, prehrambenih proizvoda.\nVučić je tako odgovorio na pitanje kako Srbija može da izađe iz ratne psihoze rasta cene gasa, životnih namirnica koja je zahvatila celu Evropu, i konstatovao da se radi o problemu koji nije lokalni, regionalni, već svetski.\n„To je svetski sukob Ruske Federacije i NATO-a, Zapada, kao i Ukrajine koja strada, a da teško možete da joj pronađete krivicu“, istakao je on dodajući da se radi o svetskom sukobu u kojem jedna strana želi da pobedi drugu, što pokazuje da ne žele kraj sukoba.\nVučić je podsetio da je sve vezano za cene energenata. I žetva i sve druge poljoprivredne radnje su vezane za cenu nafte, đubriva, što donosi rast cene finalnih proizvoda.\nPreneo je da je formirana posebna grupa za pregovore sa Rusima oko gasa. Takođe, ukazuje, radi se na daljoj izgradnji skladišta za naftu, dizel.\n„Sve što napunimo nije dovoljno, moramo da uložimo stotine miliona u nova skladišta. Bilo je problema ove zime, ali smo izgurali a da građani nisu videli te probleme“, dodao je on.\nRekao da neće biti jednostavno, da ceo svet ni o čemu drugom ne govori.\nSrbija plaća veliku cenu zbog neuvođenja sankcija Rusiji\nPredsednik Vučić istakao je da Srbija plaća veliku cenu zbog svoje politike u vezi sa sankcijama protiv Rusije i naglasio da će Srbija nastaviti da se pridržava principa kojih se drugi ne drže.\n„Ponekad bi u politici, posebno u međunarodnoj, bilo dobro, a najbolje bi bilo da se to čini uvek, da se poštuju principi, moral i međunarodno pravo, onako kako se ponaša Srbija“, poručio je on.\nNa pitanje za stav Srbije prema ukrajinskoj krizi i o ceni koju plaća Srbija, odnosno o pisanju pojedinih medija da Srbija priprema uvođenje sankcija Rusiji, rekao da ne želi da komentariše novinske napise.\n„Ponekad čovek može da bude očajan kada gleda novine različitih strana, gde vidite potpunu neobjektivnost, navijačku ostrašćenost, na jednoj prema ruskoj strani, a na drugoj antirusku ostrašćenost. Kada čitate, pitate se da li je moguće da ljudi koji žive u Srbiji imaju nešto što je važnije, a to su pozicija i interesi Srbije“, naglasio je on.\nVučić je rekao da je ponosan na činjenicu što u Srbiji ne postoje antiukrajinska ni antiruska histerija, što ne dozvoljamo da neko uništi spomenik ukrajinskom pesniku Tarasu Ševčenku u Novom Sadu, što su neki pokušali, ali ni delo Dostojevskog, Tolstoja, Gogolja.\nVučić je ukazao da je Srbija jedina zemlja u Evropi koja nije uvela nijednu restriktivnu meru protiv Rusije.\n„Da li takav stav nama donosi probleme? Nema nikakve sumnje, i to mnogo problema u različitim sferama od finansijskih investicija do mnogih drugih. Nema nikakve sumnje da veoma visoku cenu plaćamo“, istakao je on.\nVučić je naglasio da je Srbiji mesto u Evropskoj uniji, i da naša zemlja treba da nastavi evropski put i da se dostojanstveno bori za put u Evropu, ali da istovremeno treba da čuvamo svoje.\n„Da čuvamo svoje, samostalnost i nezavisnost u odlučivanju, bar dok ne postanemo članca EU. Jer, kada ste član kluba, onda je sve drugačije, ali vam ni tada niko ne oduzima ni glas, ni mozak, ni jezik“, rekao je Vučić odgovarajući na pitanja novinara da prokomentariše pad popularnosti EU u Srbiji.\nVučić je rekao i da je važno da Srbija bude na evropskom putu zbog vrednosti kojima težimo, zbog ekonomskog napretka, ali i zato što bi neko morao da kaže – a gde Srbija pripada ako ne tom društvu.\nPredsednik je ukazao da je po pitanju ukrajinske krize, pozicija Srbije jasna – ponašamo se nedvosmisleno principijelno, podržavamo međunarodno javno pravo, ne doprinosimo daljem razvoju sukoba, ne šaljemo oružje nijednoj strani, kažnjavamo sve koji učestvuju u dobrovoljnim jedinicama na obe strane.\n„Srbija se odgovorno i posvećeno zalaže za mir, što ne može da se kaže za sve druge“, rekao je Vučić. Mnogi, kaže, nemaju razumevanja za Srbiju, jer im 1999. godina ne znači ništa.\n„Ne mogu i neće da razumeju ni poziciju Srbije u UN, gde smo u Savetu bezbednosti uvek imali podršku Rusije, a ne tih zemalja koje bi danas da nas teraju u politiku sankcija“, poručio je predsednik Srbije.\nNaša je pozicija, navodi, mnogo kompleksnija i teža: „Ko hoće da razume – hoće, ko neće – neće“, rekao je Vučić.


Sastanku su pored premijerke prisustvovali i potpredsednica vlade i ministarka kulture i informisanja Maja Gojković, ombudsman Zoran Pašalić, član Stalne radne grupe za bezbednost novinara Veran Matić, zamenik republičkog javnog tužioca Branko Stamenković i načelnik Policijske uprave Novi Sad Slobodan Malešić, stoji u saopštenju Vlade Srbije.\nMinistarka Gojković je ukazala da nakon donošenja akcionog plana predstoji usvajanje medijskih zakona. Kako stoji u saopštenju Vlade Srbije, ona je takođe rekla da je povukla sve krivične prijave koje je njen prethodnik podneo protiv novinara, a koje su se odnosile na njihov rad.\nZaštitinik građana Zoran Pašalić je na sastanku neveo da na svaki problem koji je definisan može da se reaguje i zato je neophodno precizirati da li se radi o napadu, pretnji ili je reč o nečem drugom, a da bi usvajanje izmena i dopuna zakona trebalo da dovede do toga da se spreče napadi na novinare.\nČlan Stalne radne grupe za bezbednost novinara Veran Matić naveo je da je neophodno da se ponovo vrati poverenje u institucije, jer je “izgrađen stereotip da se loše radi u slučajevima napada na novinare, jer činjenice govore da postoje predmeti koji godinama nisu rešeni”. Matić je dodao da u izmenjen zakon treba uneti i ono što novinari definišu kao pritisak.\nPretnje i napadi na novinare u Srbiji problem su koji ističu mnoge nevladine organzacije, ali i evropske institucije.


Šarčević: Osmaci će na kraju godine polagati završni ispit po novom modelu\nNaslovna Info Srbija Šarčević: Osmaci će na kraju godine polagati završni ispit po novom modelu\nOsmaci će na kraju godine polagati završni ispit po novom modelu, a sasvim drugačiji biće i način pregleda njihovih testova, izjavio je ministar prosvete Mladen Šarčević za „Večernje novosti“.\nU pripremi je novi model male mature, prema kome bi zadaci iz matematike i srpskog odnosno maternjeg jezika, trebalo da ostanu slični sadašnjem, a drugačije bi izgledao treći test.\nKako je dodao, konačni model još nije definisan, ali tim stručnjaka radi na tome.\n„Druga novina je način pregleda testova iz koga želimo da u najvećoj meri da isključimo ljudski faktor. Urađeni testovi će se skenirati i pregledati automatski, uz pomoć specijalnog softvera koji je već u izradi“, rekao je Šarčević i dodao da je namera da se što više smanji mogućnost manipulacija, dodavanja bodova, grešaka u ocenjivanju.\nPrethodni tekstBačkopalančanin uhapšen zbog krađe auta\nSledeći tekstPoziv Bačkopalančanima za uvođenje u vojnu evidenciju


Predsjednik Skupštine učestvovao na Devetoj konferenciji predsjednika parlamenata Jugoistočne Evrope\nponedjeljak, 04 novembar 2019 15:19\nPredsjednik Skupštine Crne Gore Ivan Brajović učestvovao je na Devetoj konferenciji predsjednika parlamenata Jugoistočne Evrope u Budimpešti. Na ovogodišnjoj konferenciji, osim domaćina Mađarske i država regiona, učestvovali su i predsjednici parlamenta država Višegradske grupe, Češke Republike, Poljske i Slovačke Republike.\nTokom Konferencije, na kojoj se nakon uvodnih napomena Lasla Kovera predsjednika Narodne skupštine Mađarske, obratio i predsjednik Vlade Mađarske Viktor Orban, predsjednik Brajović je imao izlaganje na temu „Budućnost proširenja Evropske unije“.\n- Zapadni Balkan će biti u potpunosti stabilan, siguran i prosperitetan tek kad bude integrisan u Evropsku uniju. Evropska unija će biti kompletna tek onda kada ovaj dio Evrope bude u njenom sastavu. Važno je da shvatimo da je proces dvosmjeran, a da su benefiti uzajamni. Uvjeren sam da vrijednosti zemalja ovog regiona samo mogu obogatiti i učiniti Evropsku uniju cjelovitom. Siguran sam da na tom putu susjedi jedni drugima mogu pomoći, jer su nam i iskustva i izazovi sa kojima se suočavamo slični - kazao je predsjednik Skupštine Crne Gore Ivan Brajović.\n- Svjesni smo da još uvijek postoje oblasti u kojima treba da dostignemo standarde koji se od nas očekuju. Znamo da integracioni proces i ukupan proces mora biti više usmjeren na suštinu i sadržinu, a manje tehnički dio, a to je obostrana odgovornost aktera ovog procesa. Isto tako, vjerujemo da je važno prepoznati posvećen reformski rad i nagraditi rezultate kada se nesporno postignu. Zato je odluka da se Severnoj Makedoniji i Albaniji ne odredi datum za početak pregovora za naš region potpuno razočaravajuća, uzimajući u obzir da su obje zemlje u prethodnom periodu ispunile zahtjeve koje je Brisel postavio pred njih. Namjerno kažem za region, jer je sama ova odluka izazivala zabrinutost u pogledu kredibilnosti perspektive za sve naše zemlje u procesu integracije. Izazovi sa kojima se Evropska unija suočavala u prethodnom periodu od Bregzita, rasta populizma u cijeloj Evropi, pa do migracija ne bi smjeli biti izgovor za usporavanje evropskog puta nas i naših susjeda. Više je puta u prethodnom periodu govoreno o tome da se unutrašnja konsolidacija Unije i proces proširenja međusobno ne isključuju.\nTokom konferencije je usvojena zajednička izjava predsjednika parlamenata Jugoistočne Evrope i Višegradske grupe o proširenju EU koju će predsjednik Narodne skupštine Mađarske Laslo Kover proslijediti predsjedniku Evropskog savjeta, sadašnjem predsjedavajućem Savjeta EU, predsjednicima Evropskog parlamenta i Evropske komisije, kao i predsjednicima svih nacionalnih parlamenata država članica Evropske unije. U izjavi se poziva na pojačavanje podrške proširenju EU i ističe da pristupanje zemalja Jugoistočne Evrope Evropskoj uniji ne samo da ima uticaj na bezbjednost, stabilnost i napredak ovog regiona, već i čitavog kontinenta. Pozivaju se politički lideri zemalja članica EU da učine sve što mogu kako bi što prije donijeli odluku o početku pristupnih pregovora sa Albanijom i Sjevernom Makedonijom i naglašava se važnost poštovanja principa pojedinačnih zasluga, sa krajnjim ciljem članstva u Uniji.\nTokom boravka u Mađarskoj, predsjednik Brajović se u Ambasadi Crne Gore u Budimpešti sastao sa šefovima diplomatskih predstavništava koji Crnu Goru pokrivaju iz Mađarske. Glavne teme razgovora bile su usmjerene na aktuelni politički trenutak u Crnoj Gori, kao i na mogućnosti unaprjeđenja bilateralne saradnje Crne Gore i njihovih država, posebno u dijelu pralamentarne saradnje.\nSastanku su prisustvovali predstavnici diplomatskih misija Estonije, Letonije, Irske, Gruzije, Pakistana, Tajlanda, Filipina i Kolumbije.\nGovor predsjednika Brajovića\nKadrovi - IX sastanak predsjednika parlamenata jugoistočne Evrope


Američka studija: 1 od 100.000 vakcinisnih imao je ozbiljnu reakciju – Okvir\nOtprilike jedna od sto hiljada osobe koje su primile vakcinu Fajzer/Biontek protiv kovida-19 imala je ozbiljnu alergijsku reakciju, izjavili su američki zdravstveni službenici, dodajući da koristi od vakcinisanja uveliko nadmašuju poznate rizike.\nTo su podaci američkog Centra za kontrolu i prevenciju bolesti (CDC) koji je dokumentovao 21 slučaj anafilaksije nakon ubrizgavanja 1.893.360 doza vakcina od 14. do 23. decembra.\n„To u proseku iznosi 11,1 slučajeva anafilaksije na milion primljenih doza“, rekla je novinarima Nensi Mesonier iz CDC.\nZabeležen 21 slučaj anafilaksije, akutne, po život opasne alergijske reakcije, pojavio se kod vakcinisanih ljudi starosti od 27 do 60 godina, u proseku 40 godina, i svi su osim dvoje tretirani epinefrinom.\nDevetnaest slučajeva dogodilo se kod žena, a prosečno vreme u kom su se pojavili simptomi bilo je 13 minuta, iako je bilo onih koji su se pojavili dva minuta nakon vakcinisanja, ali i onih koji su se pojavili nakon 150 minuta.\nTramp najavio mirnu tranziciju vlasti


Rusija optužuje Zapad da opstruiše obnovu Sirije i povratak izbjeglica - Vijesti.me\nMOSKVA POZIVA NA REKONSTRUKCIJU ZEMLJE\nRusija je danas optužila zapadne zemlje da blokiraju pomoć Ujedinjenih nacija za obnovu Sirije i da pokušavaju da spriječe povratak izbjeglica u tu zemlju.\nMinistar spoljnih poslova Rusije Sergej Lavrov rekao je poslije razgovora s libanskim kolegom Gebranom Basilom u Moskvi da će američko odbijanje da pruži pomoć u obnovi Sirije odvratiti sirijske izbjeglice od povratka u domove.\nRusija je glavni saveznik sirijskog predsjednika Bašara Asada i pomogla je njegovim snagama da povrate kontrolu nad najvećim dijelom zemlje. Moskva sada poziva zapadne zemlje, koje su podržale sirijsku opoziciju, da pomognu u rekonstrukciji zemlje, navodeći da će tako smanjiti priliv migranata i izbjeglica u Zapadnu Evropu.\nPoslije razgovora s Basilom, Lavrov je optužio SAD i njihove saveznike da vrše pritisak na UN da se uzdrže od koraka na obnovi Sirije.\nOn je dodao da Moskva razmatra zašto agencija UN za obrazovanje, nauku i kulturu (Unesko) nastoji da odloži rekonstrukciju poznatih arheoloških lokacija u sirijskom gradu Palmiri.\nNaveo je i da je političko odjeljenje Sekretarijata UN eksplicitno zabranilo bilo kakve aktivnosti na obnovi Sirije do pronalaženja političkog rješenja.\nŠef ruske diplomatije je kritikovao i izjavu šefa agencije UN za izbjeglice (UNHCR) Filipa Grandija, koji je prošle nedjelje kazao da je prerano da se priča o masovnom povratku u Siriju više od pet miliona izbjeglica.\nLavrov je optužio i ekstremiste Al Kaide, locirane u blizini američkih vojnih savjetnika, da su započeli napade u cilju sprečavanja povratka sirijskih izbjeglica iz Jordana.\nBasil je rekao da Liban, koji je primio više od milion izbjeglica, u potpunosti podržava nastojanja Rusije da pomogne Sirijcima da se vrate i da će biti u kontaktu s Damaskom kako bi podržao ruske inicijative u tom smjeru.\n"Liban podržava brz i bezbjedan povratak sirijskih izbjeglica bez povezivanja (tog procesa) s političkim rješenjem. Okolnosti u Siriji su se promijenile i mnoge oblasti su bezbjedne, i zbog toga nema razloga da izbjeglicu ostaju (tamo gdje su)", kazao je Basil.


Čovek koji se predstavlja kao novinar američkog sajta Brajtbart, Bogoljub Pješčić, objavio je pre dva dana na Tviteru fotografiju dokumenta u kome stoji da je privatna firma direktora N1 Jugoslava Ćosića dobijala uplate preko banke u Albaniji. Iako sam dokument, za koji nije poznato iz koje institucije potiče i da li je autentičan, ne dokazuje ništa sumnjivo, tabloidi već dva dana Ćosića optužuju da mu „Šiptari“ daju pare. Sam Pješčić tvrdi da ima dokaze da novac zapravo potiče od kosovske vlade, i da će dokaze o tome objaviti narednih dana na Fejsbuk stranici „Srbija u srcu“ za koju tvrdi da je Brajtbartova. Međutim, iz Brajtbarta za Raskrikavanje kažu da Pješčić nije njihov novinar niti su ikada čuli za njega. „Vi to objavite i obiće Vam se o glavu, osramotićete se gore nego Ćosić“, poručio je Pješčić novinarki Raskrikavanja.\nHitna pomoć je, kako tvrde tabloidi, primila značajno manje poziva u četvrtak jer ne samo što je bilo manje saobraćajnih nezgoda, već su se i građani navodno generalno osećali bolje zbog posete ruskog predsednika. Iz Hitne pomoći za Raskrikavanje kažu da jučerašnji dan ni po čemu nije bio neobičan, niti je bilo „značajno manje poziva“. Na pitanje da li je moguće da su zdravstvene tegobe kod pojedinih sugrađana uminule jer su bili radosni gledajući Putina, sagovornici Raskrikavanja iz Hitne su reagovali začuđeno.\n„Evo ko uređuje dnevne novine po Srbiji”, napisao je sinoć list Alo na svom portalu, tvrdeći da Dragan Đilas stoji iza današnjih tekstova u Blicu i Danasu u kojima se navodi da bi vraćanje vojnog roka bilo izuzetno skupo. Ironija je, međutim, što je gotovo identičan tekst skoro istovremeno objavio i portal Informera. Ko stoji iza njihovog teksta i kako je uopšte moguće da gotovo identične konstrukcije objave dva različita medija, iz Alo-a i Informera ne odgovaraju.


Majke Srebrenice traže izvinjenje crnogorskog ministra koji negira genocid nad Bošnjacima – OrizareNews script async src="https://pagead2.googlesyndication.com/pagead/js/adsbygoogle.js">\nPokret “Majke enklava Srebrenica i Žepa” i Udruženje žrtava i svjedoka genocida oštro su reagovali povodom negiranja genocida u Srebrenici od strane ministra pravde i ljudskih i manjinskih prava Crne Gore Vladimira Leposavića.\n“Svako ko negira genocid počinjen u Srebrenici u julu 1995. godine završit će na smetljištu historije. Genocid u Srebrenici je dokazan kroz niz sudskih presuda u kojima je više od 70 eminentnih, iskusnih međunarodnih sudija na osnovu dokaza potvrdilo da je u Srebrenici počinjen genocid”, navodi se u zajedničkom saopćenju.\n“Za genocid u Srebrenici, počinjen nad Bošnjacima, zna cijela planeta od SAD, Japana, Australije… brojni naučnici, studenti svake godine dolaze kod nas ne da bi saznali, već da svoje znanje prošire živim svjedočenjima. Vama Leposaviću preporučujemo da prestanete sa vrijeđanjem i tražimo od Vas izvinjenje svima majkama koje su izgubile svoje najmilije u genocidu jula 1995. godine, u protivnom ćemo biti prisiljeni pokrenuti sudski postupak protiv Vas u svim zemljama EU koje su zakonom regulisale zabranu negiranja genocida”, stoji u saopćenju.\nPrevious postStav Islamske zajednice u BiH o vakcinisanju\nNext postKoliko bošnjački lideri sliče Muhammedu, s.a.v.s., kao istinskom vođi i uzoru


Intesa daje sredstva Glenkoru za kupovinu udjela u Rosnjeftu - INFORMACIJA JE KAPITAL - Capital.ba\nIntesa daje sredstva Glenkoru za kupovinu udjela u Rosnjeftu\n08. dec. 2016. 13:20 Objavljeno u OSTALO, VIJESTI IZ SVIJETA\nMOSKVA, Italijanska banka Intesa Sanpaolo je pristala da obezbjedi sredstva švajcarskom konzorcijumu Glenkoru za kupovinu udijela u ruskoj naftnoj kompaniji Rosnjeft, prenosi njujorška agencija “Blumberg” pozivajući se na dva neimenovana izvora.\nBanka Intesa, koju je ruska vlada angažovala kao konsultanta u privatizaciji Rosnjefta, odbila je da komentariše ovakve navode, kao i sam Rosnjeft.\nRuske vlasti su saopštile u srijedu da su konzorcijumu Glenkor i državnom investicionom fondu Katara prodale državni udio u Rosnjeftu od 19,5 odsto za 10,2 milijarde evra.\nIz Glenkora poručuju da će obezbjediti samo 300 miliona evra, dok će ostatak sredstava doći od Katarske uprave za investicije, koja je najveći akcionar u Glenkoru, kao i putem bankarskih kredita. Blumberg\nKljučne riječi: glenkoru, intesa san paolo, rosnjeft\nIntesa Sanpaolo preuzela dvije banke za jedan evro, otpušta oko 4.000 radnika\nSberbanka na ruskom tržištu preuzela titulu najveće kompanije


Rasprodata premijera filma “Nije loše biti čovek” Dušana Kovačevića - Kulturni kišobran\nKarte za premijeru novog filma Dušana Kovačevića “Nije loše biti čovek”, 7. decembra u Kombank dvorani (20.30) rasprodate su nedelju dana pred zakazanu projekciju.\nZbog velikog interesovanja, istog dana će biti organizovana i dodatna projekcija u Sali 6 Kombank dvorane u 20.15, a karte su u prodaji na blagajni ovog bioskopa i preko online servisa tickets.rs. Takođe, karata još uvek ima i za premijeru filma 7. decembra u bioskopu Cineplexx Galerija Belgrade u 19.30.\nNovosadska premijera zakazana je za sredu 8. decembra u bioskopu Arena Cineplexx sa početkom u 20.00 časova.\nReditelj bioskopskih hitova “Balkanski špijun” i “Profesionalac” i autor kultnih klasika kao što su “Maratonci trče počasni krug“, „Ko to tamo peva“, “Underground”, „Radovan Treći“, „Urnebesna tragedija“, vraća se filmskoj publici nakon 18 godina u komediji sa elementima trilera, postavljajući večito pitanje – da li je kraj života i kraj boravka na ovom svetu, ili postoji mogućnost da se život produži u nekom drugom obliku.\nFilm, nije loše biti čovek\nby Kulturni kišobran 7 days ago 6 days ago\n„Znaci života“ najbolji kratki dokumentarni film na festivalu u Kanu\nFilm „Nečista krv – Greh predaka” Milutina Petrovića od 17. januara u ponudi Netfliksa\n„KONAČNA SLOBODA“– film koji je pobrao 19 nagrada na evropskim festivalima


TANJUG | Migranti stigli na granice EU, Bugarska i Grčka ih ne puštaju\nMigranti stigli na granice EU, Bugarska i Grčka ih ne puštaju\n28 Februar 2020 20:18\nISTANBUL - Stotine migranata koje su se nalazile u Turskoj stiglo je danas na granice Grčke i Bugarske koje su upozorile da ih neće primiti.\nBRISEL - Dogovor Evropske unije i Turske o zaustavljanju priliva migranata ostaje nepromenjen, saopštila je Evropska komisija.\n"Sa našeg stanovišta, dogovor EU i Turske kojim se uređuje iregularna migracija, još uvek stoji i mi očekujemo da se Turska pridržava svojih obaveza", rekao je portparol EK Peter Stano.\nSARAJEVO - Povodom najave da bi Turska mogla pustiti migrante prema zemljama EU, direktor Granične policije BiH Zoran Galić rekao je ministru bezbednosti u Savetu ministara Fahrudinu Radončiću da je dodatni broj policijskih službenika već upućen na istočni deo granice, uključujući i mobilne jedinice.\nGalić i Radončić razgovarali su danas u Sarajevu o stanju na granici BiH, s naglaskom na istočnu granicu, kao i o merama koje je potrebno preduzeti kako bi bio obezbeđen efikasniji odgovor na pritisak ilegalnih migranata, prenosi RTRS.\nISTANBUL - Grupe migranata u Turskoj uputile su se danas ka granicama s Grčkom i Bugarskom nakon što je visoki turski zvaničnik rekao da Ankara više neće poštovati sporazum o EU iz 2016. i zaustavljati izbeglice na putu za Evropu.\nATINA - Grčka granična policija upotrebila je danas suzavac na granici sa Tuskom kako bi odvratila oko 500 izbeglica i migranata koji pokušavaju da uđu u Grčku i EU pošto je Ankara oslabila kontrolu toka migranata.\nTurski granični policajci "su nestali od jutros", kaže gradonačelnik pograničnog grada Orestijada Vasilis Mavridis i dodaje da je grupa migranata pokušala da pređe granicu preko prelaza Kastanijes, prenosi Katimerini.\nATINA - Grčka neće tolerisati nijedan ilegalan ulazak migranata preko njene granice i povećaće bezbednost na svojim granicama, upozorio je danas grčki premijer Kirijakos Micotakis.\n"Grčka ne snosi nikakvu odgovornost za tragične događaje u Siriji i neće snositi posledice odluka koje su doneli drugi", naveo je on na Tviteru, prenosi Rojters.\nBugarsla poslala žandarmeriju na granicu sa Turskom\nSOFIJA - Bugarska je poslala žandarmeriju na granicu sa Turskom i pojačala pomorsku bezbednost zbog mogućeg priliva ilegalnih migranata koji beže od vojnih sukoba u Siriji, rekao je premijer Bojko Borisov.\nEK: Turska nije zvanično promenila politiku prema izbeglicama\nTurska nije zvanično najavila promenu politike o izbeglicama u toj zemlji, saopštila je danas Evropska komisija i dodala da očekuje da Ankara ispuni obaveze koje je preuzela u kontroli tokova migranata u Evropsku uniju.\nTurska se obavezala da će prekinuti neregularne migracione tokove iz te zemlje u EU i osigurati poboljšane uslove za izbeglice u Turskoj, u zamenu za podršku bloka.\nNema promene turske politike prema sirijskim izbeglicama\nOdgovarajući na pitanje da prokomentariše izveštaj Rojtersa koji je citirao visokog turskog zvaničnika da Ankara neće više zaustavljati sirijske izbeglice da dođu u Evropu, portparol UNHCR-a Babar Baloh je rekao u Ženevi da nisu dobili "nikakvu komunikaciju u tom smislu".\nRusija šalje dva ratna broda u Sredozemno more\nLavrov pozvao Tursku da poštuje sporazum o Idlibu\nMoskva potvrđuje svoju punu posvećenost sporazumima o Idlibu koje su postigli ruski predsednik Vladimir Putin i njegov turski kolega Redžep Tajip Erdogan i poziva Ankaru da počne da se ponaša u skladu sa njima, izjavio je u danas ministar spoljnih poslova Sergej Lavrov.\nLavrov je naveo da se sporazumi tiču onoga što mora biti urađeno u zoni deeskalacije Idliba, odnosno odvajanja normalne opozicije od terorista, demilitarizacije unutrašnjeg pojasa u toj zoni tako da niko ne može da granatuje položaje sirijske vojske i rusku vojnu bazu odatle, kao i osiguravanje nesmetanog korišćenja autoputeva koji prolaze kroz tu zonu, prenosi TAS S.\nKremlj je naveo da su se Putin i Erdogan dogovorili da organizuju sastanak na najvišem niovu, na kojem će razgovarati o situaciji u sirijskoj proviniciji Idlib.\nNapetosti u sirijskom regionu Idlib mogle bi eskalirati u veliki međunarodni sukob, izjavio je u petak najviši diplomata Evropske unije Žozep Borel dodajući da će blok razmotriti sve potrebne mere zaštite svojih bezbednosnih interesa.\nPrema njegovim rečima, eskalacija u Idlibu mora hitno prestati, jer postoji rizik da se sklizne u veliki otvoreni međunarodni vojni sukob. To takođe izaziva nepodnošljive humanitarne patnje i dovodi u opasnost civile, napisao je na svom Tviter nalogu šef spoljne politike EU.\nNATO danas, na zahtev Turske, o situaciji u Siriji\nAmbasadori NATO sastaće se danas na zahtev Turske, nakon što su 33 turska vojnika poginula u vazdušnim napadima u sirijskom Idlibu, najavio je danas generalni sekretar NATO Jens Stoltenberg.\n"Danas će se sastati Savet NATO, na zahtev Turske, a na osnovu Člana 4 Severoatolantskog Sporazuma iz Vašingtona", napisao je Stoltenberg na Tviteru.\nStejt department zabrinut, Guteres poziva na prekid vatre\n"Stojimo uz Tursku, našeg NATO partnera i pozivamo na momentano obustavljanje ovog napada Asadovog režima, Rusije i snaga koje podržava Iran", navodi Stejt department u saopštenju.\nZvaničnik: Turska vojska više neće zaustavljati izbeglice


Dobro osmišljena marketinška strategija povezaće vas sa pravim korisnicima, navesti ljude da pričaju o Vašem biznisu, upoznati medije sa Vama i osigurati finansijski uspeh.\nNedvoljno istraživanja, ispitivanja i testiranja\nPreskakanje ispitivanja i testiranja jedna je od najčešćih marketinških grešaka koja preduzeća prave. Marketinška ispitivanja nisu samo ispitivanja javnog mišljenja koja se sprovode putem anketa ili ispitivanja potrošača u formi fokus grupa. To su i makroekonomske studije, socio-kulturne studije, regulatorne studije, istraživanje potražnje, istraživanje konkurencije, ispitivanja veličine, strukture i stope rasta tržišta… Istraživanje i testiranje štede i vreme i novac, iz razloga što mogu da predvide kako će se Vaši proizvodi i promocije kotirati pre nego što kampanja započne. Takođe, mogu Vam pružiti sliku o tome kako će javnost reagovati na Vaše marketinške kampanje.\nIgnorisanje postojećih korisnika\nBudimo realni, nisu svi ljudi Vaši idelani kupci, pa tako nije ni potrebno da se svima svidite. Vrlo često se dešava da preduzeća smatraju da je cilj marketinških kampanja isključivo povećavanje postojećeg broja kupaca i izazivanje znatiželje kod što većeg broja novih ljudi. Međutim, praksa je drugačija. Marketinške aktivnosti i strategije bi podjednako trebalo da budu usmerene i ka postojećim kupcima.\nU cilju cementiranja položaja proizvoda na ciljnom tržištu, kompanije marketinškim strategijama pokušavaju na doživljaj potrošača, kako bi se stvorila lojalnost prema proizvodu i motivisala kupovina tog proizvoda ili usluge. Da bi se firma razlikovala od konkurencije, mora stvoriti proizvod koji će zadovoljiti sledeće kriterijume: Da li je proizvod zapravo koristan, isticanje (nudi proizvod na bolji ili drugačiji način), superiornost, komunikativnost, nemogućnost jednostavnog kopiranja, moguća priuštivost i profitabilnost.\nUnique selling propostiton se odnosi na faktore koji razlikuju Vaš proizvod od proizvoda konkurencije, To mogu biti niža cena, veći kvalitet, ekološki aspekt, zavidni dizajn, itd. USP daje jednostavan odgovor na pitanje ’Šta je to što vi imate a konkurencija nema?’ Da bi USP bio adekvatno iskorišćen, moraju se nedvosmisleno predstaviti prednosti za korisnika, ponuditi nešto što konkurencija nema, i da te inovacije budu dovoljno dobre da privuku nove kupce kod Vas.\nNe fokusiranje na potrebe potencijalnih korisnika\nKoliko dobro poznajete svoje korisnike, njihove potrebe i probleme? Neiznenađujuće, svega mali broj preduzeća odvaja potrebno vreme za istraživanje potencijalnih kupaca. Čak i uz najbolje planiranje, marketinške greške se i dalje dešavaju. Ako marketinški plan ne dovede do željenih rezultata, uzmite vremena da razmislite šta je konkretno pošlo po zlu i koje korektivne mere morate preduzeti kako bi se bolje pozicionirali u budućnosti.


Ивица Дачић у емисији “Око” | Socijalistička partija Srbije\nIvica Dačić u emisiji “Oko” Vesti\n12 marta, 2014 u 23:35\nPredsednik Socijalističke partije Srbije Ivica Dačić izjavio je da ne vidi u čemu je problem ako neko misli da treba da budu održani i vanredni predsednički izbori.\n“Ako se promenila volja birača za parlament, ko može da garantuje da nije za predsednika Srbije. Ne znam odakle ta vrsta osetljivosti”, rekao je Dačić u emisiji Oko Radio-televizije Srbije.\nNa pitanje da prokomentariše izjavu predsednika Srbije Tomislava Nikolića, koji je rekao da mu se Dačić telefonom javio posle prve izjave da su potrebni vanredni predsednički izbori, i rekao da nije mislio tako, Dačić je rekao da je Nikolić bio “neozbiljan i iritiran kad je to rekao”.\nDačić je time uzvratio na identične Nikolićeve reči kojima je okarakterisao njegov zahtev i za vanrednim predsedničkim izborima.\nDačić je ponovio da raspuštanje parlamenta nije tražio zato što je Vlada loše radila, nego zato što je to tražila Srpska napredna stranka i on je tu odluku najjače partije “prihvatio i poštovao”.\nPrema mišljenju Dačića, na izborima 16. marta biće samo do dva ozbiljna koncepta, socijalista kao levice i SNS-a kao desnice.\nOn je dodao da stranke desnice nisu samo naprednjaci, nego i Liberalno-demokratska partija, Ujedinjeni regioni Srbije, Demokratska stranka Srbije, a i Demokratska stranka je, koja je, kako je ocenio, više desnica nego levica.\nMedijske napise o njegovom poznanstvu sa nekim pripadnicima narko-klana Darka Šarića, Dačić je objasnio kampanjom koja se protiv njega vodi, i poručio svima koji to rade da gube vreme, jer su skupovi koalicije koju vodi SPS pokazali da mu popularnost sve više raste.\nMogu politički nešto da zgrešim, ali ja nisam kriminalac, poručio je Dačić i naglasio da kao ministar unutrašnjih poslova za godinu i po godinu nije “stopirao” nijedan predmet o kome je trebalo da se vodi istraga.\nGovoreći o svom odnosu sa liderom SNS-a Aleksandrom Vučićem, Dačić je istakao da njih dvojica uvek kažu ono što imaju, i da suštinski nemaju šta da zamere jedan drugom.\nDa li se mi slažemo ili ne slažemo, ili “peckamo”, to nema nikakvih posledica po naše odnose, konstatovao je Dačić.\nOn je ocenio da nije u istoj kategoriji sa DS-om i njegovim liderom Draganom Đilasom, niti sa Borisom Tadićem i njegovom Novom demokratskom strankom, za koju je rekao da je “nepostojeća”.\n“Mi ćemo osvojiti milion glasova, a oni će se boriti za cenzus”, objasnio je Dačić.


"Naš cilj je da našim atletičarima omogućimo da pred svojom publikom osvoje medalje... Nadam se da ćemo tada imati sedam, osam kandidata za medalje. To garantuje punu Arenu", rekao je Branković.\nBeograd je dobio organizaciju evropskog šampionata u konkurenciji Poljske i Turske.\n"Od prvog dana kad smo se kandidovali, od tog dana smo radili da bismo pobedili. Nismo se kandidovali da bismo bili gubitnici. Cela ekipa Saveza je bila pobednička i svi smo želili pobedu, zato smo to verovatno i ostvarili", rekao je Branković.\n"Znamo kakve su zemlje Turska i Poljska, ekonomski su savršenije od naše, sa mnogo većim budžetima... Pobedili smo iz jednog jedinog razloga, jer je tim Atletskog saveza koji je prezentovao kandidaturu to odradio na perfektan način. Samo iz tog razloga smo odneli pobedu većinom glasova već u prvom krugu", dodao je generalni sekretar ASS-a.\nOduševljenje vešću da će Srbija biti domaćin prvenstva iskazali su sportisti Mihail Dudaš i Ivana Španović na društvenim mrežama:


Rešenja za infrastrukture - Metronik\nRešenja za infrasktrukturne objekte\nMetronik realizuje kompletna rešenja za infrastrukturne objekte na segmentima automatizacije, računarskog vođenja i informatizacije procesa. U naša rešenja integrišemo rezultate sopstvenog razvoja opreme i znanje vodećih svetskih proizvođača.\nAutomatizacija i računarska kontrola infrastrukturnih sistema\nMetronik pruža veću pouzdanost i ponovljivost procesa, bolji nadzor operacija, efikasnu dijagnostiku grešaka i podršku i održavanje sistema za vodosnabdevanje, kanalizacijske infrastrukture, elektrana, toplana, kao i železničkih i telekomunikacionih sitema.\nEnergetski sistemi IT podrške\nMetronik pruža IT rešenja za efikasnu potrošnju energije, troškova i praćenja efikasnosti...\nU infrastrukturnim objektima, kao što su vodovodi, elektrane, sistemi daljinskog grejanja, u nekim primerima susrećemo se sa problematikom automatizacije procesa, koja se bitno ne razlikuje od automatizacije procesa u industriji.\nViše puta se kod infrastrukturnih sistema radi o potrebi za detaljnim praćenjem događaja, što uključuje i dobru dijagnostiku grešaka i mogućnost brzog delovanja. Makar u osnovi rešenja slična kontrolnim sistemima za industriju, kod infrastrukturnih objekata se pojavljuju neki specifični zahtevi, kao npr. telemetrija, odnosno povezivanje sa većim dislociranim objektima. Cilj ovih rešenja je što učinkovitije preneti u nadzorni centar izbrane informacije, a pri tom osigurati da se informacije ne izgube čak ako se veza između centra i lokalnih stanica ponekad izgubi.\nMetronikovo rešenje za nadzor i upravljanje distribuiranih objekata spada među najbolje na tržištu, jer ga odlikuje:\nVisoka funkcionalnost u centru i na nivou lokalnih stanica\nPrisutnost svih najčešće korišćenih metoda komunikacije\nMogućnost redundantne arhitekture u centru i na nivou lokalnih stanica\nU infrastrukturnim objektima je danas potrošnja energije takođe sve značajnija. Metronikovo rešenje MePIS Energy sadrži sve funkcije koje su potrebne za efikasni energetski manadžment\nMePIS Energy je modularni informacioni sistem, koji odlikuje visoka funkcionalnost, prijatan korisnički interfejs , dobre analitične mogućnosti. U sistem se može integrisati inteligentni procesni historian i komponente vodećeg svetskog proizvođača za upravljanje proizvodnim procesima – GE Intelligent Platforms.\nNaša rešenja su prihvaćena u vodovodnim i kanalizacionim objektima, toplanama, sistemima daljinskog grejanja, elektrarnma, komunikacijskih sistema i sistema upravljanja železničkim prometom…


Endi Verić: Kongres srpskog jedinstva ne prihvata ideju nezavisnog Kosova\nO stavu Kongresa srpskog jedinstva, jedne od najuticajnijih srpskih organizacija u SAD i o kosovskom pitanju uoči najavljenih pregovora o budućem statusu te pokrajine razgovarali smo sa direktorom vašingtonske kancelarije te organizacije, Endijem Verićem. Razgovor je vodio naš kolega Branko Mikašinović\nVerić: Kongres srpskog jedinstva ne prihvata ideju nezavisnog Kosova. Pre bilo kakvih razgovora o konačnom statusu, trebalo bi obezbediti povratak srpskih i nealbanskih izbeglica. Pored toga, treba osigurati i njihovu materijalnu egzistenciju, uključujući fizičku bezbednost i slobodu kretanja. Dakle, mi smo protiv nezavisnosti, a za povratak izbeglica.\nGlas Amerike: Kakvi izazovi postoje u ovdašnjem radu Kongresa srpskog jedinstva o pitanju Kosova?\nVerić: Mi smo došli do zaključka da se o Kosovu nije dovoljno čulo u Vašingtonu, posebno u pogledu tretmana manjina i potpunog nedostatka bezbednosti. Mi nastojimo da promenimo takvu situaciju postojanim ukazivanjem na bezbednosne probleme i na ugroženost srpskog naroda, srpskih crkava i manastira. Ukazujući na problematičnu situaciju na Kosovu nadamo se da će gledišta srpske strane biti uočljivija u Vašingtonu i da će biti sagledana stvarna situacija na terenu u toj pokrajini.\nGlas Amerike: Šta Kongres srpskog jedinstva čini sada u Vašingtonu i kakva je saradnja te organizacije sa Srbijom i srpskim političarima, posebno Srpskom pravoslavnom crkvom?\nVerić: U aprilu ove godine jedna delagacija Srpske pravoslavne crkve bila je u poseti Vašingtonu. U organizovanju te posete učestvovao je Kongres srpskog jedinstva. Pored toga, mi smo u čestom kontaktu sa srpskim kokusom ovde u Vašingotnu, kome pružamo potrebne informacije i nastojimo da preko tog tela ostvarimo izvestan uticaj u Kongresu. Od aprilske posete delegacije Srpske pravoslavne crkve ovde je već došlo do nekih promena. Na primer, Stejt department je angažovan na otvaranju komunikacija sa srpskom manjinom na Kosovu, kao i sa predstavnicima crkve. Nedavno je republikanski senator Džordž Vojnovič, koji je član srpskog kokusa, zajedno sa senatorima Bajdenom i Lugarom, podneo senatskom spoljnopolitičkom odboru rezoluciju o Kosovu. Jezik te rezolucije slikovito ukazuje na niz problema sa kojima su Srbi u toj pokrajini suočeni, posebno u vezi sa bezbednošću srpske i drugih manjina. Inače, mi do kraja ove godine planiramo novu poseti delgacije Srpske pravoslavne crkve i nastojimo da obaveštavamo Kongres o izazovima i problemina na Kosovu.


Neoborivi dokazi – MHE uzrokuju nestanak živog sveta u rekama (VIDEO) - Ozonpress :: internet portal\nSvetska organizacija za prirodu (WWF) i Prirodno-matematički fakultet u Kragujevcu ukazali su na opasnost od izgradnji malih hidroelektrana (MHE) na rekama čiji se ceo živi svet usled toga menja i nestaje. Na tu činjenicu ukazuju i najnovija hidrobiološka istraživanja koja su sproveli taj fakultet i WWF, a čiji je cilj, kako navode, da prikažu uticaj izgrađenih malih hidroelektrana, kao i potencijalni uticaj planiranih hidroelektrana na biodiverzitet reka u Srbiji.\nTokom 2020. godine, sprovedena su istraživanja na devet reka u zapadnoj i centralnoj Srbiji, uključujući Crni Rzav i Ribnicu koje protiču kroz Park prirode „Zlatibor“.\nKako se navodi u saopštenju WWF, tokom istraživanja su uočene zabrinjavajuće promene staništa u smislu drastičnog smanjenja količine vode i prevelike produkcije algi, što je moglo uticati na smanjenje bogatstva, brojnosti i biomase akvatičnih makrobeskičmenjaka.\nNa osnovu zatečene situacije, dodaje se, uočen je i drastičan pad diverziteta na lokalitetu ispod druge male hidroelektrane, što može biti posledica čestih promena nivoa vode na istraživanom delu toka.\nPredstavnica WWF Adria Nataša Milivojević poručila je da, iako su i ranije studije ukazivale na veliku štetu koju izgradnja malih hidroelektrana ima na reke i njihovu biološku raznovrsnost, ova sveobuhvatna studija daje neoborive dokaze.\n„Crni Rzav je primer reke koja je pod pritiskom malih hidroelektrana potpuno izgubila raznovrsnost živog sveta i vizuelni identitet, čime joj je izmenjen prirodni tok i mogućnost ublažavanja posledica klimatskih promena“, istakla je ona.\nIz WWF su poručili da su potrebni ozbiljni zaokreti, kako na nacionalnom nivou, kroz zaustavljanje podsticaja za sve tipove malih hidroelektrana i potpunu zabranu njihove izgradnje, tako i na međunarodnom nivou.\nKlijent 17/09/2021 u 12:15 Odgovorite\nDođite u Ivanjicu napravite anketu među građanima i snimite ekološku katastrofu NAPERA sve sa MHE koja nikada neće proraditi i srušenim mostom koji nije vodio nigde pa posle da ne bi ljudi pitali – čemu taj most – on je srušen.Mesto da se takav most napravi 200m uzvodnoi da premosti drugi šljivak sa desnom obalom kod doma invalida.\nU 21 veku napraviti ovakvu sramotu mogli su samo debili.I tu je spiskano milioni evra, i nikada niko narodu nije podneo izvešat, ko je zašto to tako radio.\nPa da li u ovoj zanlji ima ko odgovoraz za tragično trošenje para nas poreskih obvetnika ?


Vučić sa Pahorom: Visok nivo saradnje, Srbija za poštovanje granica utvrđenih odlukom UN – Dnevni Magazin\nVučić sa Pahorom:…\n“Slovenija od jula predsedava EU i za nas je važna podrška Slovenije na našem evropskom putu”, rekao je Vučić.\n“Verujem da je naša pozicija zasnovana na poštovanju principa međunarodnog prava, na čvrstim pravnim temeljima. Naša pozicija nije laka, jasno je da o KiM imamo stavove drugačije od 22 države članice”, rekao je Vučić.\n“Bili smo spremni u maju, u junu, uvek smo spremni, jer zamrznuti konflikt nije dobar. Vidite kako se završi, na svakih pet godina neko ga odmrzne. To nama ne treba, da ostavimo konflikt budućim generacijama, već da napravimo nekakav kompromis”, rekao je Vučić.\n“A da li ćemo uspeti, ne mogu da garantujem, jer je za tango potrebno dvoje. Videćemo šta misli druga strana i da li su spremni za dijalog”, rekao je Vučić.\n“Za nas je od ključnog značaja očuvanje mira i stabilnosti, Srbija ima ne samo dobar, već u evropskim okvirima odličan ekonomski napredak, visoku stopu rasta i od presudnog je značaja da se posvetimo ekonomskim i reformama u oblasti vladavine prava”, rekao je Vučić.\n“Ako je i sada tako, onda to Srbija podržava”, istakao je on i dodao da ga, međutim, plaši da je na delu nešto što ima veze sa “brutalnim licemerjem zapadnih sila koje nemaju principe ili imaju principe po potrebi”.\n“Smatramo da je važno da svi zajedno brinemo o celom regionu, jer živimo zajedno u ovom regionu, jedni pored drugih. Nemamo ništa protiv celovitog pristupa. Naravno, uvek ćete imati pristup na osnovu napretka, ali nemamo ništa protiv da postoji značajniji geopolitički pristup prema Zapadnom Balkanu”, rekao je Vučić.\n“Ako pogledate kartu Evrope, vidite da je Zapadni Balkan okružen zemljama EU. Ako pogledate apsorpcijsku sposobnost, radi se samo o oko 10 miliona ljudi, što nije veliki izazov i problem za EU, kao što bi bio sa Turskom”, naglasio je Pahor.\nKaže da je Slovenija jedan od inicijatora te inicijative i da je hteo da vidi da li su lideri u ovom delu Evrope sposobni za neku novu “svežu strategiju proširenja EU”, kako taj proces ne bi zastao.\n“Pogotovo sam želeo sa svima, kao i sa Vučićem, da se posavetujem o toj delikatnoj temi odnosno o osnovnoj zamisli koja provejava iz nacrta zaključaka te konferencije – da je proširenje EU na Zapadni Balkan geopolitička nužnosti i da proširenje mora da se odvija brže”, naveo je Pahor.\n“Ako sam te, Vučiću, dobro razumeo, mislim da se slažemo da samo takav pristup omogućava mir i stabilnost, što je u interesu svih, bez obzira na razlike između nas”, poručio je Pahor predsedniku Srbije komentarišući njegovu prethodnu izjavu da Srbija nema ništa protiv nema ništa protiv celovitog pristupa u procesu proširenja Unije.\n“Ako uspemo da budemo jedinstveni u ponedeljak i pošaljemo tu poruku u Brisel, to će biti dodatna vrednost”, dodao je Pahor.\nDodaje da će to biti prvi susret posle godinu i po dana i da će sa zajedničkog samita u Brisel otići jedna sveža deklaracija koja, kako očekuje “budi nadu da će nadahnuti ubrzano proširenje EU s jedne strane, a s druge podstaći države da ubrzaju reforme i usklađivanje svog pravnog poretaka sa evropskim”.\n“Mi smo sada vođe i imamo odgovornost za mir i bezbenost na bilateralnom nivou”, kazao je on i dodao da Srbija i Slovenija imaju odlične odnose i da je perspektiva i za ostale zemlje u regionu da imaju tako dobre bilateralne odnose, u ovom komplikovanom delu jugoistočne Evrope.\nVučić i Pahor “tet-a-tet”, zatim sa delegacijama


Nekom telefonska, nekom linija života - konkurs za dodelu sredstava za podršku radu SOS linija za žene koje su preživele nasilje\nBeograd, 14. april 2021. - Prepoznajući važnost SOS telefonske podrške za žene koje su u situaciji nasilja, Koordinaciono telo za rodnu ravnopravnost i Program Ujedinjenih nacija za razvoj (UNDP) u Srbiji raspisuju konkurs za dodelu sredstava organizacijama civilnog društva (OCD) koje pružaju ovu uslugu.\nCilj konkursa je da se obezbedi kontinuitet u pružanju podrške ženama u situaciji nasilja putem SOS linija, kao i da se ova usluga prilagodi potrebama korisnica tokom epidemije COVID-19.\nŽenama koje doživljavaju nasilje u porodici i partnerskim odnosima često je potrebno da razgovaraju i konsultuju se sa nekim kome mogu da veruju i ko će njima verovati, pre nego što se odluče da nasilje prijave institucijama. Upravo tu vrstu poverenja, uz informacije o tome kako da se od nasilja zaštite i programe osnaživanja nakon preživljenog nasilja, ženama obezbeđuju organizacije civilnog društva putem SOS telefona.\nSOS telefoni posebno su važni tokom dugotrajnih kriznih situacija, poput epidemije COVID-19, kada usled nesigurnosti, ograničenja kontakata i sužene mogućnosti žena da se obrate institucijama, postoji povećan rizik od eskalacije nasilja u porodici i partnerskim odnosima. Sa druge strane, organizacije civilnog društva često se suočavaju sa nedostatkom sredstava za kontinuirano obezbeđivanje ove vrste podrške.\nOrganizacije civilnog društva mogu na konkurs da prijave projekte koji su usmereni na:\n1. Pravno savetovanje i psihosocijalnu podršku korisnicama SOS telefona koje su preživele nasilje, uključujući i seksualno nasilje i silovanje;\n2. Osnaživanje žena koje su preživele nasilje u partnerskom odnosu;\n3. Prilagođavanje pristupa u radu SOS telefona u kriznim okolnostima poput epidemije COVID-19;\n4. Informisanje o nasilju prema ženama u porodici i partnerskim odnosima.\nPredloge projekata mogu podneti organizacije koje pružaju specijalizovanu uslugu SOS podrške ženama koje su u situaciji nasilja preko telefona, ili elektronskim putem – preko online platformi za komunikaciju, elektronskom poštom i slično, a radi obezbeđivanja anonimnih konsultacija, pružanja informacija o pravima, povezivanja sa drugim službama i osnaživanja žena.\nUkupna vrednost pojedinačnih projekata može biti do 5.000 američkih dolara. Projekti mogu da traju od 3 do 6 meseci, i treba da budu realizovani najkasnije do 15. decembra 2021. godine.\nDetaljna pravila konkursa, obrasce za prijavu i smernice za njihovo popunjavanje možete pronaći ovde.\nPrijave, kao i pitanja u vezi sa konkursom, organizacije civilnog društva mogu da dostave elektronskom poštom na adresu: grants.vaw@undp.org.\nRok za podnošenje prijava je 28. april 2021. godine do 17 časova.\nKonkurs je raspisan u okviru projekta „Integrisani odgovor na nasilje nad ženama i devojčicama u Srbiji III“, koji u partnerstvu sa Vladom Republike Srbije i Koordinacionim telom za rodnu ravnopravnost zajednički sprovode UNDP, UNICEF, UN Women i UNFPA, uz podršku Vlade Švedske. Ova inicijativa usmerena je na razvoj društvenog i institucionalnog okruženja koje će doprineti nultoj toleranciji i iskorenjivanju nasilja nad ženama i devojčicama u Srbiji.


TRI ZLATA, SEDAM SREBRA I JEDNA BROZNA SA DRŽAVNOG PRVENSTVA - Veslački klub Smederevo\nSrebrnim odličjima okitili su se Miroslav Jovanović u kadetskom skifu, Marko Torbica i Aleksandar Filipović i seniorskom dubl skulu, Aleksandar Filipović osvojio je i srebro u seniorskoj kombinovanoj posadi četverac skula sa u kome su veslali Viktor Pivač, Dušan Slavnić i Martin Mačković.\nVuk Marković, Nikola Soldatović, Andrija Jevtić i Miroslav Jovanović osvojili su dve srebrne medalje u kadetskom četvercu i četverac skulu, na korak od zlata zastali su Marko Torbica i Miroslav Jovanović u juniorskom dubl skulu. Poslednje, sedmo, srebro pripalo je juniorskom četverac skulu u kome su veslali Andrija Jevtić, Nikola Soldatović, Marko Torbica i Miroslav Jovanović.\nNajuspešniji veslač Smedereva na državnom prvenstvu bio je Miroslav Jovanović koji je svoju kolekciju medalja uvećao za pet srebrnih medalja.\nVeslačka sezona u Srbiji završava se 13. oktobra daljinskom regatom u Novom Sadu u konkurenciji kadeta i juniora.\nViše iz ove kategorije « SMEDEREVCI SA 15 POSADA NA DRŽAVNOM PRVENSTVU VESLAČIMA SMEDEREVA ZLATO I SREBRO SA DALJINSKE REGATE U NOVOM SADU »


Milojević: "Bićemo nezgodan protivnik svakoj ekipi" - Sportske.net\nMilojević: "Bićemo nezgodan protivnik svakoj ekipi"\nTrener košarkaša Mega Bemaksa Dejan Milojević rekao je danas da su njegovi igrači zasluženo pobedili Mornar i istakao da će biti nezgodan protivnik svakoj ekipi.\nFoto: bcmegabasket.net/Ivica Veselinov\nMornar pao u Mitrovici, Mega upisala drugu pobeduMilojević: "Neizvesno protiv Mornara"Milojević zadovoljan: "Naterali smo Zvezdu da pogađa teške šuteve"Alimpijević nezadovoljan: "Ovo nije košarka koju mi treba da igramo"Zvezda dva od dva - Ročesti blistao, Lesor leteo, Pero oduševio publiku!\n"Jako bitna pobeda za nas protiv Mornara, koji je nezgodna ekipa, koja ima puno poena u rukama. Od početka smo uspostavili kvalitetnu i čvrstu odbranu, gde smo naterali Mornar da igra onako kako mi želimo. Bili su u problemu da se snadju protiv odbrane koju igramo i zbog toga smo imali puno kontranapada, dali smo neke lake poene i razigrali se. Mislim da smo danas sasvim zasluženo pobedili", rekao je Milojević.\nKošarkaši Mega Bemaksa pobedili su danas na svom terenu ekipu Mornara sa ubedljivih 90:71 u prvoj utakmici trećeg kola Jadranske lige.\nMega je tako upisala drugu pobedu u novoj sezoni regionalnog takmičenja, dok Mornar sada ima skor 1/2.\nEkipa Dejana Milojevića u narednom kolu dočekuje Olimpiju.\n"Mornaru želimo sreću u nastavku, a mi želimo da nastavimo sa dobrim partijama kakve pružamo od početka sezone. Mislim da ćemo zbog načina na koji igramo da budemo nezgodan protivnik svakoj ekipi", rekao je Milojević.\nBek Mege Dilan Enis rekao je da je njegova ekipa pokazala da će uvek snažno da se bori.\n"Mislim da smo pokazali, koliko god vodili ili gubili, da ćemo da snažno da se borimo. Mornar je sjajan tim, a mi smo nametnuli tempo od početka do kraja. I ako budemo tako radili, bićemo medju najboljim timovima u ligi", rekao je Enis.\nŠta kaže Miško, ko bi mogao da bude novi Jokić? ''Mislim da znam...''\nMega okuplja evropske prvake, novo pojačanje!\nKragujevčani ne kriju, cilj plasman u Ligu šampiona


Udruženje Srpsko-američkih glasača\nApel predsedniku Donaldu Trampu\n(Pismo je objavljeno na sajtu Bele kuće)\nPoštovani predsedniče Tramp,\nMi, Amerikanci srpskog porekla i američki glasači, sa ostalim Srbima iz brojne dijaspore, apelujemo na Vas da pomognete srpskoj naciji da se oslobodi sadističke tiranije Aleksandra Vučića i njegove korumpirane i bezakonske bande. Njihova užasna maltretiranja naroda sada su postala neosporno očigledna kada se kriza virusa Korone proširila i na Srbiju.\nS divljenjem smo svedoci da ste podržali preporuke francuskih medicinskih stručnjaka i naručili lekove hidroksihlorokvin i azitromicin u dovoljnim količinama da pokriju zdravstvene potrebe američkog naroda. Ništa se slično nije dogodilo u Srbiji.\nZbog uvođenja brutalnog opsadnog stanja od strane vlasti, uključujući i policijski čas, većina apoteka u Srbiji je zatvorena, a tokom kratkih perioda kada su neke otvorene i građanima je dozvoljeno da izlaze iz svojih domova, lekova neophodnih za njihovo zdravlje - nema.\nPod pritiskom javnosti i vođeni preporukama istinskih medicinskih radnika, velike zemlje kao što su Holandija, Švedska, Švajcarska, Nemačka, Francuska, Japan i Brazil suzdržale su se od nametanja potpune izolacije svom stanovništvu, dok teške mere policijskog časa u tim zemljama, od početka krize, nisu ni postojale.\nU Srbiji, pod okriljem „anti-pandemskih" mera, vlasti masovno zlostavljaju bespomoćno stanovništvo i suzbijaju svaki oblik neslaganja sa svirepošću režima, što ne postoji nigde drugde u svetu.\nVlasti su širom zemlje naložile svakodnevni policijski čas koji počinje u 17 sati. Vikendom je policijski čas produžen i traje od subote do ponedeljka. Za pravoslavni Uskrs (19. aprila) režim je izdao vanrednu uredbu kojom se od petka, 17. aprila do utorka, 21. aprila, uvodi policijski čas, za ukupno 84 sata kućnog pritvora za naciju od sedam miliona ljudi.\nTakve drakonske policijske mere nisu viđene ni pod nacističkom okupacijom Srbije, tokom Drugog svetskog rata.\nRežim stanovništvo Srbije drži u kavezu, šaljući helikoptere da bukom i nadgledanjem zastrašuju građane. Penzioneri stariji od 65 godina, čija prosečna mesečna penzija iznosi oko 100 dolara, kažnjavaju se sa 1.500 dolara ako napuste stan.\nOvaj režim ilegalnog i neljudskog zatvaranja ljudi, koji krši svaki aksiom medicinske nauke, sada je na snazi već više od mesec dana.\nUnucima i mladima u Srbiji zabranjeno je da posećuju bake i deke i starije članove porodice, pod izgovorom sprečavanja širenja zaraze. Kvazinaučno opravdanje ovog sadističkog dekreta, kakav nije bio objavljen ni u vreme nacističke okupacije, odobreno je od strane režimu poniznih medicinskih glasnogovornika, koji slugeranjski prate politička uputstva i pakuju ih u lažnu medicinsku frazeologiju.\nU pretnjama portparola režima sve više se pominje totalno i dugotrajno zatvaranje naroda, kao navodnu krajnju meru za suzbijanje virusa Korone. Predvidljiva posledica takve ludosti bila bi potpuna zabrana građanima da napuštaju svoje domove, rizikujući da se stariji i ranjivi ljudi uguše i umru u ogromnom broju.\nPotpuno nesposobne vlasti nisu organizovale nikakvu pomoć zarobljenom stanovništvu. Ono malo lekova i respiratora koji su bili dostupni na početku krize, oteto je i izdvojeno za režimske prvake i njihove verne sluge.\nOva banda zlobnih ljudi, na čelu sa Aleksandrom Vučićem, jednim od najglasnijih pokretača rata na Balkanu tokom 90-ih godina prošlog veka, koji je tokom poslednje predsedničke kampanje u Srbiji iz osiromašenog budžeta ukrao dva miliona dolara da bi taj novac usmerio u kampanju Hilari Klinton, sada je, pod opravdanjem „anti-pandemskih" mera, pojačala svoj teror.\nOni shvataju da ih stanovništvo prezire i da nemaju nikakve šanse u slobodnoj i nesmetanoj političkoj konkurenciji. Primenjujući nacističke mere, režim ne štiti stanovništvo, već pokušava da se spase i izoluje od masovne pobune. "Opozicija" na platnim spiskovima režima je nečujna, a čak i neutralisani parlament je na silu zatvoren.\nRežim Aleksandra Vučića se pokazao kao izuzetno neprijateljski raspoložen prema brojnim Srbima iz dijaspore, koji u ovom globalnom vanrednom stanju prirodno žele da se vrate u Srbiju kako bi bili sa svojim prijateljima i rođacima.\nDesetine hiljada srpskih i dvojnih državljana koji su pokušali da se vrate u domovinu nalaze se zatvoreni na granici u karantinu, a „lekar" koga je režim postavio da nadgleda brigu o njima je - veterinar.\nPomagač i potrčko Fondacije Klinton i podstrekač sukoba na Balkanu, Aleksandar Vučić, preuzeo je ulogu poslednjeg diktatora Evrope, predvodeći najbezumniji i najrepresivniji režim na Balkanu.\nOko 100 državljana Srbije koji su odbili da se pokore policijskom času do sada je uhapšeno i oni se nalaze pred zatvorskim kaznama do tri godine, kao i neverovatnim finansijskim reketiranjima i kaznama koje ne mogu da plate.\nMeđu uhapšenima su poljoprivrednici koji su tokom policijskog časa izašli da rade na svojoj zemlji i usevima, zatim novinari koji su izrazili kritička mišljenja o režimskoj politici, kao i sveštenici i episkopi koji su održavali verske službe.\nVojnici patroliraju srpskim ulicama sa repetiranim puškama. Ovaj ludački i neumeren odgovor režima na jednu medicinsku situaciju govori o dubokoj i planiranoj političkoj represiji. Nijedna druga vlada u regionu, ili u svetu, nije otišla toliko daleko mrcvareći svoje stanovništvo, kako bi, navodno, kontrolisala širenje virusa.\nkao srpski Amerikanci i američki glasači, podržani i od evropskih Srba, apelujemo na Vas da iskoristite svaku polugu vašeg uticaja koja vam stoji na raspolaganju da naterate izolovanog tiranina Aleksandra Vučića da zaustavi teror nad našim rođacima u Srbiji.\nMolimo Vas da ga upozorite da treba što pre da napusti Srbiju, dok još uvek ima priliku da to uradi bez prolivanja krvi.


Šabac najbrži u izdavanju građevinskih dozvola - Gradjevinarstvo.rs\nŠabac najbrži u izdavanju građevinskih dozvola\n08.09.2017. | D. Eraković | Danas\nPrema analizi Ministarstva građevinarstva i NALED-a Šabac je na prvom mestu po procentu rešenih i pozitivno rešenih zahteva za građevinsku dozvolu.\nGradska uprava je najbrža i najefikasnija u izdavanju i rešavanju zahteva u objedinjenoj proceduri. To podrazumeva dokumentaciju neophodnu za izgradnju objekta, postupke i potrebna dokumenta za izdavanje građevinske dozvole. Ona je najznačajniji dokument i jedini uslov za izgradnju objekta, zahtevi se podnose u elektronskoj formi čime su izbegnute gužve na šalterima a rokovi nisu ograničeni na radno vreme zaposlenih u gradskoj upravi.\n- Mi smo jedina lokalna samouprava u Srbiji koja od ukupno podnetih zahteva ima 98 odsto rešenih. Od tih 98 odsto zahteva čak 88 odsto je pozitivno rešenih, a veliki procenat onih koji su vraćeni na doradu postupi po primedbama i u konačnom ishodu budu usvojeni - kaže načelnica Gradske uprave Šabac Jelena Jekić.\nPo ukupnom broju podnetih zahteva Grad Šabac je iza Beograda i Novog Sada, a na tom poslu angažovano je pet građevinskih inženjera i tri pravnika. Od prvog januara 2016. godine do 31. avgusta ove godine u Šapcu je podnet 2.681 zahtev u postupku objedinjene procedure. Zakonski rok za lokacijske uslove je 23 dana, a u Šapcu se rešavaju za 11 dana, dok se upotrebne dozvole čiji je rok pet dana, ovde dobijaju za dva dana.\nInače, u Gradskoj upravi ima ukupno 193 zaposlena, a dozvoljeno zapošljavanje po Odluci Vlade Srbije o maksimalnom broju zaposlenih je 345 lica.


Kompanija Hewlett-Packard lansirala je na tržište nekoliko multifunkcijskih uređaja koji omogućavaju poslovnim korisnicima efikasno obavljanje poslova štampanja, kopiranja, skeniranja i razmene faks poruka.\nOptimizovani za kancelarijska okruženja u kojima je potrebno obavljanje više poslova pomoću jednog uređaja, novi HP-ovi multifunkcijski uređaji pomažu preduzećima da maksimizuju radni prostor. Lakoća upotrebe, napredne funkcije, kao i brzina i pouzdanost u radu omogućavaju da multifunkcijski uređaji povećaju produktivnost korisnika i olakšaju obavljanje kancelarijskih poslova.\nHP Color LaserJet CM1312 MFP serija predstavlja najpristupačnije HP-ove laserske uređaje u boji koji omogućavaju štampanje, kopiranje skeniranje i razmenu faks poruka korišćenjem samo jednog uređaja. Brzina štampanja je do 8 kolor stranica u minuti i do 12 crno-belih stranica u minuti, uz to da su troškovi crno-bele štampe isti kao na HP-ovim crno-belim LaserJet modelima. Poboljšani ColorSphere toner daje žive boje, čiste linije, rezoluciju foto kvaliteta sa visokim sjajem i oštrijim tekstom na različitim medijima.\nHP In-house Marketing Starter Kit paket programa, koji je uključen u ponudu, nudi uzorke fotografija, odličnih prezentacija i brošura, kao i CD sa šablonima, slikama i kuponima koji omogućavaju jednostavan početak kreiranja profesionalnih reklamnih materijala. Fioka za automatsko uvlačenje papira kapaciteta 50 listova omogućava kopiranje, skeniranje i slanje faks poruka bez nadgledanja. Napredno slanje faks poruka uključuje i memoriju za smeštanje 250 stranica u digitalnom formatu. Slotovi za memorijske kartice omogućavaju lako štampanje fotografija. Poseduje program za prepoznavanje teksta koji konvertuje papirne dokumente u elektronske.\nHP Color LaserJet CM6040/CM6030 MFP serija idealana je za radne grupe sa 6 do 15 korisnika i odeljenja sa najviše 20 korisnika. Prilagođena je za kancelarije srednjih i velikih preduzeća u kojima je potrebno štampanje, kopiranje, skeniranje, razmena faks i digitalnih poruka preko samo jednog uređaja. Brzo štampanje i kopiranje do 41 stranice u minuti (modela CM6040), odnosno do 30 stranica u minuti (CM6030), bez obzira da li se radi o crno-belim ili kolor otiscima. Imaju mogućnost štampanja u A3 formatu i skeniranje i slanje dokumenata direktno na e-mail. Poboljšani HP ColorSphere toner i ImageREt 4800 daju žive, snažne boje, čiste linije, rezoluciju foto kvaliteta sa visokim sjajem i oštrijim tekstom na različitim medijima.\nNapredno rukovanje papirom i mogućnosti za završnu obradu uključuju kreiranje knjižica i heftanje sa slaganjem. HP Color Access Control omogućava upravljanje tonerima u boji i bolju kontrolu troškova.\nNovi HP multifunkcijski uređaji was last modified: June 16th, 2008 by Redakcija\nLG W2252TE – štedljivi 22″ monitor


Unapređenje istraživačke i razvojne infrastrukture kroz međunarodnu saradnju\nUniverzitet u Mariboru, jedan od projektnih partnera u okviru projekta Učvršćivanje izvrsne istraživačke infrastrukture u Dunavskom regionu (RI2integrate), bio je domaćin sastanka projektnog tima 2-3. aprila u Mariboru.\nSastanak je okupio predstavnike svih partnerskih institucija koje su predstavile rezultate dosadašnjeg rada, dalje korake i tekuće aktivnosti.\nPartneri zaduženi za pojedinačne radne pakete održali su prezentacije u kojima su istakli trenutnu situaciju sa fokusom na pilot projekte i zajednički razmotrili moguća poboljšanja za naredne izveštajne periode.\nDrugog dana sastanka organizovan je studijski obilazak Univerzitetskog poslovnog inkubatora.\nProjekat RI2integrate je deo Dunavskog transnacionalnog programa. U realizaciju projekta uključeno je ukupno 17 partnera: Mađarska, Rumunija, Češka, Austrija, Hrvatska, Slovenija, Srbija i Slovačka.


Crnadak: Nisam službenim vozilom dovezao Stanivukovića – Zvornik Danas\nNaslovna/izbor urednika/Crnadak: Nisam službenim vozilom dovezao Stanivukovića\nBANJALUKA – Ministar inostranih poslova u Savjetu ministara Igor Crnadak negirao je da je službenim automobilom dovezao odbornika PDP-a Draška Stanivukovića u Čelinac, gdje se prije dva dana dogodio incident tokom polaganja kamena temljeca za lokalni most, i vratio ga u Banjuluku.\nCrnadak, koji je potpredsjednik PDP-a, tvrdi da nisu tačne izjave koje je tim povodom dao ministar unutrašnjih poslova Republike Srpske Dragan Lukač.\nCrnadak je na početku konferencije za novinare u Banjaluci insistirao da istupa u svojstvu ministra inostranih poslova a ne kao potpredsjednik PDP te da se njegova današnja izjava ne koristi u predizbrne svrhe.\nOn tvrdi da ima svjedoke za svoje kretanje tog dana i da je u Čelinac otišao, kako kaže, oko 16.45 časova da posjeti dvoje tinejdžera koje je policija privela.\nATV je u nedjelju objavio snimak na kome se vidi da su, nakon incidenta koji je izazvao na polaganju kamena temeljca za izgradnju novog mosta u Čelincu, kandidata za poslanika PDP-a u Narodnoj skupštini Repubike Srpske Draška Stanivukovića čekali Crnadak i njegov vozač koji su ga službenim vozilom odvezli iz Čelinca.\nOn je rekao da MUP Republike Srpske uradio negativnu stvar, jer je izdao pasoš BiH Elvisu Keljmendiju, te da je to, kako kaže, izazvalo negativna reakcije u međunarodnim krugovima.\n„Poštujući institucije i BiH i Republike Srpske nije niko ništa iskazivao zvanično, ali u nezvaničnim krugovima se čuje da je Republika Srpska time dobila veliki šamar“, kaže Crnadak.\nElvis Keljmendi podnio je zahtjev za izdavanje ličnih dokumenata u Policijskoj upravi Zvornik za kojim trenutno nema nijedne aktivne potjernice, a državljanstvo je stekao 2017. godine na osnovu majke koja je državljanin BiH od 2016. godine.\nZahtjev za dokumente Keljmendi je podnio Policijskoj upravi Zvornik koja mu ih je i izdala 17. avgusta ove godine, pasoš i lična karta, ali koji još nisu preuzeti, rečeno je Srni ranije u MUP-u.\nGovoreći u uvođenju sankcija SAD poslaniku SNSD-a u Predstavničkom domu parlamenta BiH Nikoli Špiriću, Crnadak tvrdi da nije bio obaviješten o tome, da nema nikakvu zvaničnu informaciju, te da je sve saznao iz medija.\ncelinac draško stanivuković igor crnadak izbori


Doduše, Vazura će uhlebljenje naći na funkciji državnog sekretara u Ministarstvu finansija. Ako je suditi po novom imenovanju, ona je nagrađena za svoj dosadašnji rad iako su se za njeno ime vezivale mnoge afere.\nNajviše joj se zameraju nepravilnosti koje su se odnosile na usporavanje stečajnih postupaka zbog imenovanja iskusnih i angažovanja stečajnih upravnika koji su početnici, zbog čega je država pretrpela značajnu materijalnu štetu.\nPored toga, za njeno ime se vezuje i zapošljavanje rođaka u ALSU, ali i dodeljivanje poslova obezbeđenja firmi koja je bila angažovana u FK Partizan, gde je njen brat Miloš direktor, i to bez tendera.\nNa dušu joj se stavlja i favorizovanje nekolicine upravnika, kojima je poverila više od stotinu stečaja najjačih društvenih i privatnih preduzeća i tako im omogućila da mesečno inkasiraju i po 15.000 evra.\nSve te afere, ali i brojna pisma stečajnih upravnika najvišim fiunkcionerima da je narušila njihov kredibilitet i kredibilitet same Agencije, izgleda da nisu bile prepreka da ona dobije novu, važnu državnu funkciju.\nIzvor “Blica” iz Nemanjine 11 tvrdi da je cilj Vlade bio da nađe novo kadrovsko rešenje za ALSU kako bi se ubrzala procedura u rešavanju stečajnih postupaka.\n- U poslednje vreme bilo je dosta negodovanja na neke postupke koje je rukovodstvo ALSU preduzimalo. Mnogi dugogodišnji upravnici su pri završetku procesa stečaja kod nekih firmi, pod nerazjašnjenim okolnostima, sklanjani iz procedure. To je stvorilo lošu atmosferu u samoj agenciji koja je kao posledicu imala i odugovlačenje stečajnih postupaka. Međutim, nije samo to razlog što je došlo do kadrovske promene u ALSU već i primedbe MMF, koji je takođe imao zamerke na rad ove izuzetno važne institucije - objašnjava naš sagovornik.\nOn dodaje da ne želi da komentariše da li je umesto kazne za ne baš uspešno obavljanje funkcije direktorke u ALSU, Vazura nagrađena.\n- Funkcija državnog sekretara jeste visoka i možda izgleda kao nagrada. Ali to je sada manje bitno. Bitno je da je procenjeno da dosadašnji direktor PKB Dragiša Petrović, koji je imenovan za v. d. direktora ALSU, može da poboljša rad ove institucije. Reč je o iskusnom privredniku, ali i bankaru, za koga Vlada smatra da može da se nosi sa svim izazovima koje nova funkcija nosi - kaže izvor “Blica”.\nInače, Vazura je na mesto direktora ALSU došla 31. decembra 2014. godine i to mimo sprovedenog konkursa. Ona, naime, nije konkurisala za ovu, već za funkciju direktora Agencije za privatizaciju. U ALSU je došla sa mesta direktora Centra za stečaj u Agenciji za privatizaciju. Prethodno je konkurisala i za notara, ali nije prošla.\nDragiša Petrović je radno iskustvo stekao u PD Javor “Ivanjica” u Sektoru finansija i računovodsta i Sektoru spoljne trgovine. Od 2013. godine bio je prvi čovek PKB.\nIz Vlade Srbije niko nije želeo da komentariše zašto je Danijela Vazura razrešena sa funkcije v. d. direktora ALSU. Nezvanično nam je samo potvrđeno da je imenovana na mesto državnog sekretara u Ministarstvu finansija. Nemi su ostali i sami akteri ove kadrovske vrteške, Danijela Vazura i Dragiša Petrović, koji se nisu javljali na telefon.


Danas komemoracija i ukop žrtava | Republika Srpska\nNaslovna Vijesti Danas komemoracija i ukop žrtava\nDanas komemoracija i ukop žrtava\nU Memorijalnom centru u Potočarima danas će biti održan komemorativni skup povodom 15 godina od stradanja Bošnjaka u Srebrenici. Program počinje u 10.00 časova prijemom zvanica, nakon čega će biti položeno cvijeće na centralno spomen obilježje nastradalim i sahranjeni posmrtni ostaci 774 identifikovana Bošnjaka i jednog katolika iz Srebrenice.\nUprkos ranijim protivljenjima nekih članova porodica nastradalih, vjerski obred predvodiće poglavar Islamske zajednice u BiH Mustafa Cerić, a prethodno će biti obavljena misa i sahranjen identifikovani katolik Rudolf Hren.\nOrganizacioni odbor potvrdio je da će na komemoraciji govoriti predsjedavajući Predsjedništva BiH Haris Silajdžić, zamjenik predsjedavajućeg Savjeta ministara BiH Sadik Ahmetović, načelnik opštine Srebrenica Osman Suljić, visoki predstavnik međunarodne zajednice Valentin Incko, američki ambasador u BiH Čarls Ingliš, generalni sekretar Savjeta Evrope Torbjorn Jagland, te premijeri Belgije Iv Latern i Turske Redžep Erdogan.\nKomemoraciji će prisustvovati član Predsjedništva BiH Željko Komšić, predsjednici Srbije Boris Tadić, Crne Gore Filip Vujanović i Makedonije Đorđe Ivanov, zatim predsjednička delegacija SAD, koju čine ambasador za pitanja ratnih zločina Stiven Rep, specijalna pomoćnica predsjednika SAD Samanta Pauer i američki ambasador u BiH Čarls Ingliš, te šef Misije OEBS u BiH Geri Robins.\nSa današnjim ukopom posmrtnih ostataka 775 nastradalih u Memorijalnom centru u Potočarima će biti ukopano ukupno 4 524 nastradala lica, među kojima je i nekoliko desetina onih koji su poginuli u ratnim sukobima prije jula 1995. godine.\nPored velikog broja domaćih zvaničnika i predstavnika diplomatskog kora u BiH, predstavnici Organizacionog odbora očekuju dolazak i nekoliko desetina hiljada građana na skup u Potočare, kao što je bivalo i prethodnih godina.\nRatne zastave takozvane Armije BiH i dalje se vijore na pet jarbola pored Memorijalnog centra, gdje ih je predsjednik Upravnog odbora Udruženja „Majke Srebrenice“ Ibran Mustafić postavio prije više od mjesec, kao i novi, veći transparenti sa debljim, uočljivijim natpisima uvredljivim za srpski narod.\nPutevima na području Srebrenice i regije Birač ovih dana zabranjen je prevoz eksplozivnih materijala, a uočljivo je da su već pojačane mjere bezbjednosti i policijske snage na području Srebrenice i Bratunca.\nSkup u Potočarima, kao i prethodnih godina, obezbjeđivaće Policija Republike Srpske uz podršku svih bezbjednosnih struktura u BiH. Vlade Federacije BiH i Brčko distrikta donijele su odluke kojom se 11. juli proglašava danom žalosti u Federaciji BiH i Distriktu.


Dva igrača Srbije bez dozvole napustila Italiju, klub ih prijavio – ASinfo Portal\nSrbija u četvrtak protiv Škotske u Beogradu igra odlučujući meč za plasman na Evropsko prvenstvo, a italijanski mediji prenose da su Nikola Milenković i Dušan Vlahović iz Fijorentine samovoljno otišli na okupljanje reprezentacije.\nNekoliko igrača iz Serije A zbog aktuelne situacije s virusom korona dobilo je zabranu putovanja iz klubova u reprezentacije i nisu u mogućnosti da se pridruže svojim nacionalnim timovima, ali neki su zanemarili zabrane i na svoju ruku su otputovali.\nMeđu njima su i Nikola Milenković i Dušana Vlahović iz Fijorentine koji nisu imali dozvolu da putuju na pripreme srpske reprezentacije, zbog čega ih je klub sa Artemio Franchija prijavio lokalnim vlastima.\nSrpski dvojac ipak nije jedini koji se odlučio na ovaj potez, jer su isto učinila još četiri fudbalera Fijorentine – Čileanac Erik Pulgar, Urugvajac Martin Kakeres, Argentinac Lkcas Martinez Kuarta i Marokanac Sofjan Amrabat.\nZa sada nije poznato kakve će sankcije pomenuti igrači snositi, ali za Srbiju je najvažnije da će pored Milankovića i Vlahovića na raspolaganju imati i Aleksandra Kolarova i Sergeja Milinkovića Savića, koji su takođe uspjeli da napuste Italiju i priključe se svojoj nacionalnoj selekciji.\n“Čekam antidoping rezultate i saznam da sam trudan”